Battlefield 2042 Memperlihatkan Video Gameplay Kali Pertama Di 3 Map Baharu

Daripada 7 map serba baharu yang bakal diperkenalkan dalam Battlefield 2042, sebelum ini kita hanya disajikan dengan gameplay dari beberapa map sahaja.
Kali ini, DICE telah memperlihatkan gameplay kali pertama untuk tiga map yang belum pernah mereka kongsikan sebelum ini, iaitu Renewal, Breakaway dan Discarded.
Walaupun video ini hanya berdurasi 1:25 minit, dapatlah kita menyaksikan sedikit gambaran bagaimana map-map ini akan dimainkan, yang tentunya menampilkan aksi kenderaan ketenteraan berskala besar.
Selain itu, kita juga dapat saksikan beberapa perubahan yang dilakukan selepas mengadakan sesi beta terbuka tempoh hari, antaranya markah yang keluar di tengah skrin, gameplay Specialist baharu, dan lain-lain.
Jom saksikan:

Battlefield 2042 akan dilancarkan sepenuhnya pada 19 November 2021 untuk PC, PS5, Xbox Series, PS4, dan Xbox One.


Monster Hunter: World: Boleh Beli or Boleh Blah?

Untuk segmen Boleh Beli or Boleh Blah kali ini, kita akan mengupas tentang game Monster Hunter: World, yang telah dilancarkan di PS4, Xbox One dan untuk masa akan datang, PC!

Game ini dihasilkan oleh Capcom dan kembali semula kepada home console setelah bertapak lama di konsol portable!
Game ini adalah game hunting action, di mana korang memburu raksasa untuk mendapatkan senjata dan armor, dan ianya amat popular di Jepun! Untuk MHW, Capcom telah membuat pelbagai perubahan untuk menarik pemain baru. Jadi, macam mana game ini ya? Bagus atau tidak? Jom, kita baca!

AMARAN!:
Game ini bukan untuk mereka yang kurang rasa sabar dalam diri mereka ataupun teramat casual. Ianya agak grindy, di mana korang perlu memburu raksasa berulang kali, dapatkan material daripada raksasa tersebut, buat/upgrade senjata dan armor untuk berhadapan raksasa yang lebih hebat pula nanti. Ulang semula langkah  tadi 30 kali lagi. Nanti korang menyesal pulak beli game ini, baru tahu! Jangan cakap kitorang tak warning!
Apa yang kurang bagus pasal game ini?
Pertama sekali, plot cerita game ini hanya pada tahap biasa sahaja. Jika korang mengharapkan penceritaan yang boleh menggamit jiwa dan satu penceritaan yang lain daripada yang lain, ini bukan game untuk korang. Naratif yang ada di dalam game ini cuma untuk menarik pemain baru yang merasakan siri game Monster Hunter kurang penceritaan.
Selain daripada itu, sistem squad sedikit mengelirukan. Game ini lebih seronok dan agak mudah jika dimainkan bersama rakan-rakan. Bagaimanapun, sistem tersebut agak kurang intuitif di mana korang perlu berada di dalam online session yang sama untuk boleh menyertai quest yang sama. Ini akan menyukarkan korang sekiranya korang hendak main dengan kawan-kawan korang.
Apa yang bagus tentang game ini?
Ada banyak perkara yang menjadikan game ini satu game yang sangat seronok untuk dimain, antaranya ialah penambahbaikan elemen gameplay menguatkan lagi keseronokan bermain, grafik dan cinematik game yang mengancam dan kepelbagaian jenis raksasa dan quest memberikan korang cabaran dan kepuasan yang terbaik!
Penambahbaikan elemen gameplay menguatkan lagi keseronokan bermain!
Pertama sekali, penambahbaikan elemen gameplay menguatkan lagi keseronokan bermain! Banyak perubahan dilakukan untuk installment ini untuk memudahkan dan melancarkan pengalaman bermain.
Antaranya adalah pengawalan setiap senjata lebih mudah dan lancar, di mana butang-butang yang digunakan untuk aksi telah dipermudahkan untuk game ini. Saya merasakan senjata-senjata yang saya gunakan sebelum ini lebih efektif dan seronok untuk digunakan! Video oleh Gaijinhunter ini boleh terangkan serba sedikit tentang beberapa senjata di dalam game ini.

Di samping itu, game ini juga mempunyai peta open-world! Tiada load time bagi setiap kawasan di dalam peta dan kawasan persekitaran lebih cantik dan sesuai untuk diterokai! Namun begitu, jangan bimbang. Walaupun peta open-world, scoutfly akan tolong korang untuk mencari raksasa untuk quest dengan mudah!
Antara tempat yang korang boleh pergi di dalam game!
Grafik dan cinematik game yang mengancam!
Di samping itu, grafik dan cinematik game ini juga mengancam! Capcom telah memberikan lebih fokus untuk grafik dan cinematik untuk installment ini, jadi grafik game Monster Hunter kali ini nampak lebih mengagumkan daripada game sebelumnya.
Karakter rekaan korang juga ada di dalam setiap cutscene!
Ditambah pula dengan cinematik game seperti game taraf AAA, game ini menjadi satu game yang amat cantik dan memikat mata dan hati! Ianya satu keberkatan bagi pemain MH lama mahupun baru untuk bermain game yang secantik ini!
Kepelbagaian jenis raksasa dan quest memberikan korang cabaran dan kepuasan yang terbaik!
Selain itu, kepelbagaian jenis raksasa dan quest memberikan korang pelbagai cabaran dan kepuasan terbaik! Terdapat pelbagai raksasa di dalam game untuk korang buru, jadi ada pelbagai ganjaran untuk korang, seperti set armor dan juga senjata yang unik bagi setiap raksasa.
Di samping itu, setiap satu daripada mereka mempunyai corak serangan dan perangai yang berbeza, jadi korang kena perhatikan diorang betul-betul supaya korang boleh lawan diorang dengan efektif!
Bila dah arif dengan perangai raksasa, pasti membuahkan hasil!
Tambahan pula, terdapat pelbagai jenis quest di dalam game ini, seperti pemburuan biasa (hunting), penangkapan raksasa (capture) dan juga quest khas seperti quest Zorah Magdaros di mana korang berlawan di atas badan besarnya dan menggunakan peralatan yang diberi. Di samping itu, event quest juga ada di dalam game ini di mana korang boleh dapatkan item-item khas dan juga cabaran baru dalam masa yang terhad!
Bermain secara online pon boleh!
Korang juga boleh main quest-quest ini secara multiplayer, jadi korang boleh ajak kawan-kawan korang main game ini bersama dan menjadi hunter yang sejati! Ataupun kalau korang suka cabaran tinggi, korang boleh main solo secara offline dan cabar/dera diri korang!
Pelbagai senjata dan armor untuk dimiliki!
Akhir sekali, terdapat pelbagai senjata dan armor untuk korang miliki! Dengan pelbagai raksasa di dalam game ini, korang akan jumpa pelbagai jenis senjata dan armor yang boleh korang guna dalam permainan korang. Setiap senjata dan armor mempunyai elemen dan skill tersendiri, jadi korang boleh padan-suai mengikut keperluan korang!
Setiap senjata ada rangkaian upgrade yang jelas, jadi korang boleh tentukan yang mana korang nak!
Selain itu, kepelbagaian jenis senjata itu tersendiri juga memberi korang lebih pilihan dalam memburu raksasa. Cari senjata dan armor yang sesuai untuk korang, dan korang boleh memburu sepuas hati!
Armor pula terdapat pelbagai bahagian, jadi boleh padan suai!
BOLEH BELI or BOLEH BLAH?
BOLEH BELI
+ Penambahbaikan elemen gameplay menguatkan lagi keseronokan bermain!
+ Grafik dan cinematik game yang mengancam!
+ Kepelbagaian jenis raksasa dan quest memberikan korang cabaran dan kepuasan yang terbaik!
+ Pelbagai senjata dan armor untuk dimiliki!
BOLEH BLAH
– Plot cerita game ini hanya pada tahap biasa sahaja.
– Sistem squad sedikit mengelirukan.


Call of Duty Akan Terus Dilancarkan Ke PlayStation Walaupun Kini Milik Microsoft


Selepas PES 2017 “Menyambar” Barcelona, FIFA 17 Pula Umumkan Kerjasama Bersama Bayern Munich

Bintang-bintang terkemuka kelab dari Jerman, Bayern Munich telah diperkenalkan wajah mereka dalam trailer terbaru FIFA 17.

Tidak mahu kalah dengan dengan kerjasama premium PES 2017 dengan FC Barcelona, EA Sports telah mengumumkan kerjasama mereka pula bersama Bayern Munich. Mereka telah umumkan bahawa kelab yang telah menjadi juara Eropah sebanyak lima kali ini sebagai official partner club.
Dari perspektif perniagaan, kedua-dua pihak, EA Sports dan Bayern Munich akan melakukan cross-marketing dan content collaboration. Sebagai permulaan, Bayern Munich telah mula mempromosikan Allianz Arena yang terdapat dalam FIFA 17 nanti.

Our home! #AllianzArena #FIFA17 🔴⚪ pic.twitter.com/toPd7a50n4
— FC Bayern English (@FCBayernEN) August 1, 2016

Aaaaaaand action! 🎬⚽ #FIFA17 pic.twitter.com/bbe3kWTrfR
— FC Bayern English (@FCBayernEN) August 1, 2016
Selaras dengan pengumuman kerjasama ini, EA Sports telah melancarkan satu trailer terbaru yang memperlihatkan wajah-wajah dan aksi-aksi pemain-pemain Bayern Munich dalam FIFA 17.
Menggunakan teknologi Frostbite Engine dan face scan, barisan pemain dari juara Jerman ini seperti Arjen Robben, Manuel Neuer, Jerome Boateng, Robert Lewandowski, Kingsley Coman, and Joshua Kimmich kelihatan sungguh memukau! Jom tonton:

Jom layan screenshots wajah mereka pula yang dikeluarkan di laman web rasmi:

Bulan lalu, EA Sports juga telah memperkenalkan wajah-wajah bintang Juventus FC dalam FIFA 17 melalui satu trailer yang seakan sama dengan trailer Bayern Munich ini.
FIFA 17 akan dilancarkan di PS4, PS3, Xbox One, Xbox 360 dan PC pada 29 September 2016.
JomBaca: Marco Reus Diumumkan Pemenang Undian FIFA 17 Global Cover


Allison Road Kembali Berpuaka?!

Berita gembira untuk peminat genre seram! Nampaknya Allison Road akan dibangunkan semula!

Walaupun dilaporkan pada bulan June lepas bahawa Allison Road telah dibatalkan, pencipta game ini iaitu Christian Kesler telah mengumumkan melalui laman Facebook Allison Road yang projek ini bakal diteruskan semula walaupun telah berpisah dengan penerbit Team 17. Christian Kesler turut menyatakan selepas pengumuman pembatalan tempohari, beliau telah menyambung dalam perancangan penceritaan dan layout bagi Allison Road.

Christian Kesler turut mengucapkan tanda penghargaan kepada peminat-peminat yang terus memberi sokongan padu walaupun selepas berita pembatalan diterbitkan tempohari. Disamping itu, beliau juga bakal mengeluarkan update yang lebih kerap mengenai Allison Road supaya tidak membuatkan peminat tertanya-tanya.


Sony Sasar Untuk Keluarkan 130 Game PlayStation VR Lagi Pada Tahun 2018

Lebih banyak pengalaman realiti maya untuk gamers PlayStation pada tahun ini!

Kepada korang yang sudah mendapatkan PlayStation VR, bersiap sedia untuk memainkan lebih banyak game VR pada tahun ini. Menurut laporan Nikkei, diterjemah oleh MP1ST, Sony menyatakan bahawa pada akhir tahun ini mereka menyasarkan meletakkan jumlah pilihan game VR dari 150 kepada 280. Atau dalam kata lain, mereka ingin mengeluarkan sebanyak 130 buah game VR lagi pada tahun 2018.
Sony merasakan yang peningkatan sebanyak 80 peratus itu adalah sesuatu yang boleh dicapai memandangkan jumlah jualan PS VR yang memberansangkan, seterusnya memudahkan lagi penerbit game untuk mewajarkan pembangunan game VR di platform itu.

Sekiranya korang terlepas, Sony sebelum ini telah mengeluarkan game VR yang paling banyak dimuat-turun di PlayStation Store. Korang boleh lihat kedudukan tersebut di sini.


Gran Turismo Sport: Jom Tonton Trailer E3 Terbaru Yang Mengusik Jiwa Ini

Trailer terbaru ini bakal membuat peminat kipas-susah-mati Gran Turismo berasa sungguh nostalgia.

Polyphony Digital telah mengeluarkan trailer terbaru bersempena dengan acara E3 yang bakal berlangsung minggu hadapan. Di sebalik banyak perubahan yang dilakukan dalam Gran Turismo Sport ini, ia tetap berasa dekat dengan siri-siri Gran Turismo sebelum ini. Ini kerana lagu latar yang digunakan dalam trailer terbaru ini menggunakan lagu tema yang penuh nostalgia.
Jom layan trailer yang berdurasi 4 minit ini:

Antara elemen yang diperkenalkan dalam video ini adalah Social Features – di mana para pemain lebih mudah untuk membina identiti sendiri dan berhubung dengan rakan-rakan. Selain itu, mereka juga memperkenalkan Livery Editor, sebuah mode yang membenarkan anda merekabentuk kereta dengan rekaan kegemaran dan kongsikannya.
Apa yang paling menarik yang kami lihat dalam trailer ini adalah selaras dengan hasrat mereka untuk menjadikan game ini sebuah eSports, live commentary juga diperkenalkan – sesuatu yang tiada dalam siri Gran Turismo sebelum ini. Kelihatan, ia bakal mempunyai live broadcast pada setiap minggu yang akan menampilkan live commentary ini.

Gran Turismo Sport akan dilancarkan pada 15 November eksklusif di PlayStation 4.
JomBaca: Gran Turismo Sport: Jom Tonton 20 Minit Gameplay Terbaru Yang Mengagumkan!


Hardware: Rivals: Perang Kereta Perisai Ala-ala Twisted Metal!

Korang rindu game Twisted Metal? Mungkin game ni akan mengubat kerinduan korang. Mungkin tak sehebat Twisted Metal, tapi penulis harap game ini akan dapat di hati gamers-gamers semua.

Developer SCE Connected Content Group mengumumkan game Hardware: Rivals akan ke konsol Playstation 4 pada 5 Januari 2016.
Game yang berkonsepkan Vehicular Combat ini boleh dimainkan secara single player dan juga multiplayer. Korang perlu memilih 2 jenis kenderaan iaitu Tank dan juga Fast Attack Vehicles (“FAV”s).

Seperti game Twisted Metal, misi korang ialah memusnahkan lawan korang dengan mengambil special weapon yang bertaburan di map dan gunakan untuk melenyapkan musuh korang.
Jom usha trailer Hardware: Rivals :

Kalau minat apalagi, takkan tak reti-reti lagi, kumpul la duit tu guys. So setanding atau tak game ni dengan Twisted Metal, kita tunggu 5 Januari ni.
ADIOS!


Baru Sebulan Dilancarkan, Bilangan Pemain Battlefield 2042 Lebih Rendah Daripada Battlefield V

Belum lagi memasuki bulan kedua pelancaran, game terbaharu keluaran DICE kini mengumpulkan jumlah pemain yang lebih rendah berbanding game mereka sendiri yang dilancarkan tiga tahun lalu.
Melalui semakan di SteamCharts, dalam tempoh 24 jam yang lepas, bilangan pemain paling tinggi serentak yang dicatatkan Battlefield V adalah seramai 25,269 pemain, manakala Battlefield 2042 pula hanya mencatatkan 18,875 pemain.
Walaupun ini hanyalah jumlah pemain yang tercatat di platform Steam, tentunya platform lain juga dijangka menunjukkan trend penurunan bilangan pemain yang sama.
Bagi yang terpinga-pinga mengapa perkara sebegini berlaku, bolehlah baca reviu kami untuk Battlefield 2042. Dalam reviu Boleh Beli or Boleh!?, kami mengatakan:
“Apa yang boleh kami rumuskan: BF42 merupakan sebuah game yang terlalu dilumuri lumpur kotor yang menyembunyikan permata yang tersembunyi di sebaliknya.”
Sebelum ini, Battlefield 2042 telah menjadi antara game paling banyak menerima reviu negatif di Steam, serta game Battlefield dengan paling rendah rating di Metacritic dalam sejarah — sehingga memaksa pasukan pembangunan Battlefield dirombak secara besar-besaran.


Netflix Dan Ubisoft Dilaporkan Bekerjasama Untuk Siri Anime Splinter Cell, Diterbitkan Oleh Penulis John Wick

Netflix dan Ubisoft dilaporkan sedang bekerjasama untuk menerbitkan sebuah siri anime yang diadaptasi daripada francais video game terkemuka, Splinter Cell.
Menurut laporan Variety, Derek Kolstad akan ditugaskan sebagai penulis merangkap penerbit eksekutif untuk anime ini. Bagi yang tidak mengenalinya, Kolstad terkenal sebagai penulis untuk francais filem John Wick.
Sama ada Netflix mahupun Ubisoft masih belum mengesahkan kerjasama ini, walau bagaimanapun, menurut sumber yang diterima oleh Variety, siri ini sudahpun dirancang untuk dua musim dan 16 episod.
Splinter Cell merupakan sebuah francais video game milik Ubisoft yang membuat penampilan pertama pada tahun 2002. Tom Clancy’s Splinter Cell: Blacklist (2013) adalah game terakhir daripada francais ini, dan sejak itu, para peminat telah mendesak Ubisoft untuk mengeluarkan game terbaharu. Sekiranya berita tentang siri anime ini sahih, maka para peminat yang inginkan game terbaharu terpaksalah menunggu lebih lama.
Netflix pula nampaknya memang tidak mahu memperlahankan projek siri adaptasi video game mereka. Antara anime adaptasi game yang sudah diumumkan sebelum ini ialah Cyberpunk: Edgerunners dan The Witcher: Nightmare of the Wolf.


Overwatch MGA MSI Tournament v1: Tournament Overwatch Malaysia Tampilkan Bakat eSports!

Pada hari Sabtu, 25hb Februari lalu telah berlangsung satu pertandingan parti LAN secara besar-besaran selama dua hari dan ditaja oleh MSI Malaysia Notebook, Armageddon Malaysia, dan The GamePlan.

JomJenguk: Album Foto Facebook JomGaming: Overwatch MSI MGA Tournament v1!

Acara Overwatch MGA MSI Tournament v1 ini disambut dengan prize pool sebanyak RM9,000 dalam hadiah dan wang tunai. Ia dirayakan sempana pameran Digital & Gadget Fair di kompleks membeli-belah One Utama.
Susunan pertandingan Overwatch antara geng berpasukan di pentas MSI Gaming.
Sempena pameran Digital & Gadget Fair @ One Utama, MSI juga mempromosikan perkakasan gaming.
Waaah! Penaja juga ada membuat demo VR Experience!
Pemenang setiap pusingan ditentukan dalam keputusan best-of-three, manakala peringkat finals adalah mengikut best-of-five. Pasukan yang memasuki peringkat lower brackets pula ditentukan kemenangan dalam satu perlawanan peta kawalan king-of-the-hill. Pergantian ahli pasukan dibenarkan hanya sebelum pertandingan dimulakan.
Inilah pertandigan utama Overwatch yang pertama bagi tahun 2017 dan antara LAN tourney yang terbesar pernah dilaksanakan di Malaysia, justeru enam belas pasukan telah menyahut cabaran. Antaranya adalah pasukan SaltyScrubs, satu geng sekawan yang berpangkat veteran dengan pertandingan kompetitif dalam game lain. Pasukan Variance pula bersemangat untuk bertanding buat pertama kali dalam satu LAN tourney.
Pasukan SaltyScrubs bersedia menabur garam ke atas kesemua persaingan!
Mujurlah pasukan Malaysian Battlefield Team ada rakan-rakan dan ahli keluarga di kalangan para penonton!
Di awal-awal pagi pada hari pertama saya datang awal untuk meninjau keadaan. Selain dari satu pentas yang disusun dengan meja, kerusi gaming DXRacer dan 12 buah laptop gaming tajaan MSI, kumpulan pengacara juga telah menyediakan kawasan tempat duduk untuk para penonton, skrin projektor besar dan satu set livestream dengan shoutcasters! Waaahh, MSI Gaming memang buat sehabis baik!
Victor Ang Kai-Xuan @ KaxX, shoutcaster terunggul memeriahkan lagi suasana pertandingan.
Acara dijalankan dengan lapan perlawanan dari upper brackets dan dua dari lower brackets. Setiap perlawanan benar-benar menunjukkan tahap kecekapan dan pengalaman dari geng gamers Overwatch; hampir kesemua perlawanan dari upper brackets berakhir dengan kemenangan 2-0.

Perlawanan keempat antara pasukan PrimitusGaming dan pasukan Omnic adalah lebih sengit. Pasukan Omnic terdiri daripada gamers yang lebih berpengalaman, tetapi di pusingan pertama dalam peta Route 66, mereka terkejut dengan koordinasi dan kreativiti pasukan PrimitusGaming. PrimitusGaming juga giat cuba mengawal payload di pusingan kedua peta King’s Row tetapi Omnic tidak lagi menjadi leka untuk kali kedua. Keputusan diselesaikan di peta Hollywood dalam satu pertarungan yang amat intensif, 2-1 kemenangan untuk pasukan Omnic.
Muffin dari pasukan Omnic, bersedia untuk beraksi sambil menunggu pintu di Route 66 terbuka.
Selepas hangat pertempuran hari pertama dan beberapa isu-isu teknikal, set perlawanan bersambung pada hari kedua. Tiada lagi warm-ups! Kalau kalah lagi di set lower brackets, memang masanya untuk balik rumah! Salah satu dari pertarungan yang paling menarik adalah dari dua pasukan yang ternama dalam arena Overwatch Malaysia, Malaysian Battlefield Team (MBT) vs. M8 Echo.
Jameaplays sebagai hero healer Zenyatta, menolong pasukan MBT merampas tempat kawalan.
Antara aksi play-of-the-match (PoTM) adalah di pusingan pertama, dalam peta Ilios. Kedua-dua pasukan telah memasuki waktu overtime dengan kedudukan peratus 99% vs. 99% untuk kawalan tempat. Tetapi alhi MBT Zygo sebagai hero Tracer sempat membaling satu pulse bomb yang membunuh pihak musuh, terutamanya hero kuat Reinhardt. Di peta Anubis dalam pusingan kedua, Vertexity dari M8 Echo berjaya menyekat maraan MBT dengan beberapa sudut strategik lazer turret. Tetapi ia adalah kemenangan untuk MBT di pusingan terakhir peta Hollywood, di mana ahli pasukan Meng sebagai hero Genji yang mengambil kesempatan dengan kuasa dragonblade di waktu ultimate hero Zarya menyedut pihak lawan dalam sudut kecil.
Setelah akhirnya hari kedua, sebanyak tiga puluh perlawanan telah dijalankan tetapi hanya tiga pasukan telah berjaya mencapai tempat-tempat tertinggi dalam Overwatch MGA MSI Tournament v1.
Juara: Pasukan UE.JPANG
Naib Juara: Pasukan M8 Echo
Tempat Ketiga: Pasukan Malaysian Battlefield Team (MBT)
Langsung tak nampak letih! Pasukan MBT berjaya mengambil tempat ketiga!
Sentiasa bekerjasama adalah wajib, pasukan M8 Echo adalah pemenang tempat kedua!
Semangat heroes mencabar! Juara OW MGA MSI Overwatch Tournament v1 adalah pasukan UE.JAPNG!
Syabas dan tahniah pada pasukan pemenang-pemenang dan juga pada semua yang turut hadir! Terima kasih pada Clement Hui aka Bl33d dan kumpulan MSI Malaysia kerana menganjurkan sebuah perlawanan yang sangat menarik!

JomGaming.my juga ingin mengucapkan good luck have fun dan jumpa lagi di pertandingan parti LAN Overwatch yang akan datang. Akhirnya, sila terhibur dengan rakaman Twitch livestream dari kumpulan The GamePlan!
Hari Pertama:
Rakaman Twitch 1
Rakaman Twitch 1
Hari Kedua:
Rakaman Twitch


Madden NFL 20: Career Campaign Bagaikan Bintang dan Perubahan Superstar X-Factor

Pelbagai penambahbaikan dan fungsi baru telah diterapkan dalam Madden NFL 20, termasuk layout interface game ini serta penyerlahan pemain di dalam kumpulan.

Career campaign terbaru yang dipanggil Face of The Franchise membenarkan pemain membuat kolaj pemain yang bermula sebagai bintang quarterback untuk Texas Longhorns dan beraksi di dalam liga kolej yang akan membawa ke drafting NFL.

Terdapat Scenario Engine di mana pemain boleh mencuba challenge yang berbeza dan berlawan di dalam liga Pro Bowl sekali sambil memberi feel sinematik dan membuat progress karakter tersebut seperti seorang bintang yang penting.

Pemain boleh unlock dan menguatkan lagi stat pemain dengan melakukkkan dynamic challenge atau quest Ultimate Missions. Madden NFL 20 juga turut membawa masuk team yang beraksi di dunia sebenar ke dalam game ini untuk membawa feel yang lebih realisitik dan ‘up to date’.

Setiap pemain akan mendapat ‘perk’ istimewa mengikut cara bermain dan boleh diasah lagi dalam fungsi Superstar X-Factor. Sebagai model cover game ini, Patrick Mahoms mempunyai move “Bazooka” yang tidak boleh didapati di karakter lain. Ini membolehkan karakter beliau membuat passing maksima sehingga 15 ela.

Untuk Juju Smith yang memegang posisi ‘penerima’ pula mempunyai perk “Double Me” membuatkan beliau menyambut bola dengan lebih agresif terhadap single cover.

Madden NFL 20 akan dilancarkan pada 2 Ogos ini untuk PC, PS4 dan Xbox One.


Horizon Zero Dawn: Dikatakan Bertempat Di Colorado & Beberapa Maklumat Terbaru Diketahui!

Beberapa screenshots dan info mengenai tarikh pelancarannya mungkin sudah diketahui.

Horizon Zero Dawn adalah sebuah game eksklusif untuk PlayStation 4 yang dibangunkan oleh Guerrilla Games – developer yang telah membawakan siri Killzone sebelum ini. Game bergenrekan action role-playing (RPG) ini mula diperkenalkan di E3 2015 – dikatakan bakal dilancarkan pada 2016.
Namun, mengikut @shinobi602, individu yang boleh dipercayai dalam industri ini, mengatakan bahawa tarikh pelancaran Horizon Zero Dawn akan ditunda ke 2017.

Well…Horizon: Zero Dawn's getting delayed to early 2017 from what I'm told.
Going to look splendid on PS4k though.
— Shinobi602 (@shinobi602) April 20, 2016
Beliau juga sebelum ini pernah mengatakan bahawa Sony bakal mengumumkan satu game baru yang mempunyai dinosaur robotik dan watak perempuan berambut merah – jauh sebelum game ini diperkenalkan kepada umum. Jadi, kata-kata beliau mengenai penundaan tarikh tersebut mungkin boleh kita pegang.

Di samping itu, menurut satu post di Reddit, selepas mengkaji trailer game ini, coloradobro telah memutuskan bahawa game ini akan bertempat di Colorado, Amerika Syarikat.
Berikut adalah beberapa perbandingan bergambar antara gameplay Horizon Zero Dawn dan lokasi Colorado di dunia sebenar: (sumber)

The Maroon Bells di Colorado.

Hallett Peak di Colorado.

Memorial Pikes Peak Range Riders di Colorado Springs.

Colorado National Monument berdekatan Grand Junction.

Pemandangan Denver bersama Sports Authority Field. Ia mempunyai rekabentuk yang sama seperti dalam game.


Elden Ring kini terjual lebih 20 juta unit

View this post on Instagram            A post shared by JomGaming (@jomgaming)


Ubisoft Teruskan Kempen Ubi 30 Dengan 30 Hari Penuh Dengan Giveaway

Orang berbudi kita berbahasa, orang memberi kita merasa.

Ubisoft sebelum ini telah mengumumkan kempen Ubi 30 – memberikan 7 game percuma – bagi meraikan ulang tahun ke-30 syarikat tersebut. Terbaru, bagi meneruskan lagi kempen tersebut, Ubisoft umumkan pula “30 Days of Giveaways”.
Kempen ini mengajak anda untuk membuka laman “30 Days of Giveaways” – di mana pada setiap hari, dalam 30 hari, satu jenis barangan percuma akan diberikan kepada para pemilik akaun Ubisoft Club. Untuk hari pertama pada hari ini, Rayman Classic telah diberikan untuk anda main secara percuma di telefon bimbit.

Ubisoft tidak mengumumkan apakah barangan yang bakal mereka berikan pada setiap hari, bagi menimbulkan unsur “kejutan” dan menarik minat pemain untuk membuka laman tersebut pada setiap hari.
Walau bagaimanapun, Ubisoft terlupa untuk menyembunyikan source code laman tersebut, dan ia telah berjaya di-screenshot oleh Julie Horup, mendedahkan kesemua game/diskaun/wallpaper/barangan lain yang akan Ubisoft berikan dalam kempen ini.

Sama ada Ubisoft akan kekalkan rancangan mereka ini selepas source code ini diketahui, atau memberikan barangan lain pula, atau mungkin menukar susunan hari ia diberikan – sama-sama kita nantikan. Yang penting, semua ini #BarangFreeBarangBaek.


Suka Duka Demo: NieR: Automata

Nampaknya keluaran terbaru PlatinumGames kali ini sememangnya mengujakan!

Dalam demo kali ini, pemain akan menggunakan watak YoRHa “2B” yang ditugaskan untuk memusnahkan Goliath – sebuah senjata gergasi dalam sebuah kilang yang terbiar. Rekaan persekitaran post-apocalyptic yang dipersembahkan sememangnya kelihatan menarik, namun begitu ianya agak linear – mungkin pilihan sesuai untuk sebuah demo.
Boleh dikelaskan sebagai action RPG, NieR: Automata terus membuktikan kebolehan PlatinumGames dalam membuat sistem kombat yang mantap. Kebolehan untuk dodge, counter dan combo jelas dibina dengan baik dan menarik kerana setiap serangan light atau heavy terasa padat. Aksi yang terpapar di skrin tidak akan membosankan terutamanya bila pemain sudah bijak mengatur strategi pertarungan.

Gameplay NieR: Automata juga tidaklah terhad pada aksi memenggal musuh-musuh robotik, ia juga menyelitkankan aksi menembak yang hampir menyerupai game Ikaruga tetapi dalam bentuk 3D. Ini adalah suatu ciri yang dipuji kerana ini memberikan cabaran yang segar dalam pertarungan-pertarungan yang dihadapi pemain.
Rekaan level bagi demo ini juga menarik, pemain akan berpindah dari aksi 3D action ke 2D platformer dalam transisi yang tidak janggal langsung! Sesuatu yang penulis sendiri jarang lihat dilakukan oleh developer masakini.

Berdasarkan pengalaman yang pendek tapi manis ini, penulis yakin NieR: Automata akan menjadi salah satu pesaing hebat untuk anugerah GOTY pada 2017 nanti. Tetapi, jangan percayakan review ini, download dan cuba demo ini sendiri! Harus diingatkan bahawa ianya untuk PSN Jepun.
Sejak diumumkan pada April, Square Enix telah berkongsi pelbagai screenshot serta gameplay untuk tontonan ramai. Pemilik-pemilik PS4 Pro juga telah dikhabarkan akan menerima fungsi istimewa untuk keluaran NieR: Automata ini kelak.

Bagi pengumpul-pengumbul Collector Edition, edisi Black Box telah diumumkan dan bakal didatangkan bersama figurin YoRHa “2B” setinggi 15cm.
Diumumkan di PlayStation Experience, NieR: Automata akan menemui pasaran antarabangsa pada 7 Mac nanti.


Halo: Infinite Ialah Halo 6, Sekuel Kepada Halo 5: Guardians

Microsoft sudah lama berkata yang mereka mahu mengelak daripada menggunakan turutan nombor pada game Halo. Namun, masih ramai peminat yang keliru.Jeff Easterling dari 343 telah menekankan bahawa Halo Infinite ialah Halo 6. Dan mengingatkan kepada peminat bahawa ia bukanlah prekuel, ia menyambung kisah dari game Halo 5.
Ketua studio, Chris Lee telah pun mengesahkan bahawa Halo: Infinite ialah sekuel kepada Halo 5: Guardians. Ia juga telah disahkan bahawa game terbaru ini akan lebih fokus kepada Master Chief.

Halo: Infinite juga menggunakan enjin baru iaitu Slipspace. Namun, Microsoft tidak mengluarkan sebarang gameplay. Khabar angin juga mengatakan bahawa game ini akan dikeluarkan dalam dua bahagian, single-player akan hadir pada akhir tahun 2019 diikuti pula dengan multiplayer pada tahun 2020. Walau bagaimanapun, semua informasi ini masih belum disahkan.
Menariknya, 343 telah berkata bahawa studio mereka “sedang melakukan perubahan” melalui Halo: Infinite. 343 juga berharap untuk membawakan pemain ke arah hala tuju yang baru dan tidak dijangka dengan game ini. Apa-apa pun, 343 tidak mengambil langkah yang terburu-buru untuk mengeluarkan Halo: Infinite. Sementara menunggu keluarannya, Halo 5 dan Halo: MCC akan terus menerima kemaskini baru secara berkala.


The Division: Xbox One Bakal Menerima DLC 30 Hari Lebih Awal Daripada PS4 & PC

Kerjasama antara Microsoft dan Ubisoft akan memberikan kelebihan kepada pemain Xbox One.

Dalam satu video promosi yang dikeluarkan GameStop, ia telah mendedahkan bahawa para pemain Tom Clancy’s The Division di Xbox One bakal menerima 30-hari eksklusif untuk beberapa DLC akan datang – dalam erti kata lain, sebulan lebih awal daripada di PS4 dan PC.
https://www.youtube.com/watch?v=aN0-hartAJc
Sebelum ini, Ubisoft telah mengumumkan 3 DLC berbayar akan dikeluarkan selepas game ini dilancarkan, di mana dalam masa yang sama, mereka juga telah mengumumkan Season Pass.
3 DLC berbayar tersebut akan dimasukkan ke dalam Season Pass itu secara percuma, atau para pemain boleh membelinya secara berasingan.
3 DLC tersebut adalah:

Expansion I: Underground – DLC ini bakal membuka jalan-jalan baru ke kawasan bawah tanah bandar New York yang masih belum diterokai, dalam aksi co-op bersama 3 rakan Agent yang lain.

Expansion II: Survival – DLC ini bakal menguji ketahanan sebenar para Agent untuk terus survive dalam suasana dan persekitaran yang penuh dengan aura permusuhan.

Expansion III: Last Stand – Masih tiada lagi maklumat diberikan untuk DLC ini.

Season Pass ini bakal memberikan:

The Division Expansion I: Underground
The Division Expansion II: Survival
The Division Expansion III: Last Stand
Sawed-off Shotgun eksklusif, sebuah sidearm yang unik untuk tembakan jarak dekat.
Set penuh eksklusif untuk semua outfits dan weapon skins.
Kelebihan istimewa setiap bulan termasuklah eksklusif content drops dan events istimewa.

Buat masa ini, harga untuk Season Pass ini masih belum diumumkan.

Open Beta untuk game ini sedang rancak dimainkan sepanjang hujung minggu ini.
Game penuh Tom Clancys’s The Division akan dilancarkan di Xbox One, PS4 dan PC pada 8 Mac 2016.
JomBaca: The Division: Saiz Game Penuh Versi Digital Dah Leaked!


FIFA 21: Pemain PS4 Dan PS5 Tidak Akan Boleh Main Online Bersama

Hasrat kita semua untuk menyaksikan FIFA 21 membenarkan cross-play antara platform dan konsol generasi berbeza nampaknya tidak akan ditunaikan oleh EA Sports.
EA Sports telah mengesahkan yang pemain FIFA 21 di PS4 tidak akan boleh main bersama secara online dengan pemain di PS5, begitu juga antara Xbox One dengan Xbox Series X. Perkara ini disahkan dalam satu tweet oleh akaun FIFA Direct Communication.

https://twitter.com/EAFIFADirect/status/1292888630571098117?s=20

Dalam tweet ini juga, walaupun FIFA 21 tidak membenarkan cross-play, mereka sekali lagi telah mengingatkan yang progression dalam mode Ultimate Team (FUT) boleh dibawa dari PS4 ke PS5 dan dari Xbox One ke Xbox Series X, seperti yang telah kami laporkan sebelum ini.
Tindakan untuk tidak menampilkan cross-play dalam FIFA 21, pada pandangan penulis, adalah sangat tidak wajar. Sebagai sebuah game yang keluar semasa tempoh waktu antara penghujung satu generasi dengan satu generasi baharu, cross-play antara konsol generasi seharusnya menjadi satu ciri yang wajib. Apatah lagi siri FIFA merupakan sebuah game yang memfokuskan kepada online multiplayer seperti Pro Clubs, lebih-lebih lagi FUT pada tahun ini memperkenalkan FUT Co-Op.
Sekiranya kita berhasrat untuk berpindah ke PS5 dengan awal, bukan semua rakan-rakan kita di PS4 akan berpindah dalam tempoh waktu yang sama. Maka ia akan merencatkan pengalaman kita untuk bermain online bersama mereka kerana adanya kekangan ketiadaan cross-play ini.
Di samping itu, perkara ini juga sekaligus akan memberi kesan kepada kelancaran matchmaking dalam apa jua mode dalam FIFA 21 kelak kerana pemain akan berpecah antara konsol generasi lama dan konsol generasi baharu. Dalam erti kata lain, ia akan memecahkan komuniti tanpa kehadiran cross-play.

EA Berkeras Yang Tiada Langsung ‘Scripting’ Dalam Game FIFA

FIFA 21 akan dilancarkan pada 9 Oktober 2020 untuk PC, PS4 dan Xbox One, serta akan dikeluarkan pula untuk PS5 dan Xbox Series apabila konsol itu dilancarkan pada hujung tahun ini.


National Cyber Games Kembali Untuk Musim Ke-2 Di Universiti Teknologi Petronas, DotA 2 Tawarkan Hadiah Terkumpul RM7,000

National Cyber Games kembali lagi untuk musim ke-2 yang dianjurkan di Universiti Teknologi Petronas (UTP), Seri Iskandar, Perak.

Kepada rakan-rakan Dota 2 yang berada berdekatan Perak dan ingin menyertai pertandingan ini boleh mendaftar bermula sekarang hingga 20 Oktober 2018.
Pendaftaran dan jadualnya boleh dilihat melalui link di sini.
Yuran pendaftaran sepasukan (5+1): RM75
Online Qualifiers: 27 Oktober 2018 – 18 November 2018
Finals: 24 November 2018 – 25 November 2018
Pertandingan ini akan mempunyai hadiah terkumpul sebanyak RM7,000 dan akan dimulakan secara online. Pemilihan untuk ke event utama adalah melalui Online Qualifiers sehingga mendapat 16 pasukan terakhir dan pasukan ini akan bertarung di pentas The Chancellor Hall, Universiti Teknologi Petronas, Perak.
Sesiapa yang ingin maklumat lanjut mengenai pertandingan ini boleh WhatsApp/Call bro Ariff (0193219700) atau bro Amir (0177275718). Cepat! Sambutan pertandingan ini agak meriah.


Siapa Android 21? Saksikan Video Pengenalan Karakter Baru Ini Dalam Dragon Ball FighterZ

Apabila Android 21 bertemu dengan Goku dan Krillin!

Bandai Namco telah mengeluarkan sebuah video terbaru, yang mana dialog dalam game dapat kita lihat buat pertama kalinya dalam Dragon Ball FighterZ. Lebih menarik, babak ini menampilkan pengenalan karakter terbaru dalam dunia Dragon Ball, iaitu Android 21.
Dalam video ini, kelihatan seperti Android 21 telah menyelamatkan Android 18 selepas dia diserang dengan satu gelombang misteri. Kemudian Android 21 bertemu dengan Goku dan Krillin. Babak diakhiri apabila Android 21 hendak bercerita tentang apa yang telah terjadi kepada Android 18.
Babak dialog ini bercakap dalam bahasa Jepun, dan disediakan dengan sarikata berbahasa Inggeris. Korang boleh saksikannya di bawah:

Android 21 adalah satu karakter terbaru dalam dunia Dragon Ball yang dicipta khas menerusi game ini. Android 21 adalah karakter yang diselia sendiri oleh Akira Toriyama.
Dragon Ball FighterZ dijadualkan tiba pada Februari 2018 bagi PC, PlayStation 4 dan Xbox One.
JomBaca: Dragon Ball FighterZ Mengacah Dengan Story Trailer Baru, Karakter Baru Android 21 Diperlihatkan


Sony Umumkan Harga Dan Tarikh Pelancaran PS5

Di akhir acara digital khas PS5 yang berlangsung awal pagi tadi, Sony akhirnya telah mengumumkan butiran yang dinantikan ramai tentang konsol generasi seterusnya itu.

PS5 akan berada di pasaran dengan harga USD499 (sekitar RM2,061) untuk edisi standard. Manakala untuk edisi digital pula, ia akan berharga USD399 (sekitar RM1,648).
Harga rasmi untuk pasaran Malaysia masih belum diumumkan.

Kemudian, tentunya, mereka turut telah mendedahkan tarikh pelancaran PS5. Terdapat dua tarikh berbeza yang didedahkan iaitu pertama, PS5 akan dilancarkan pada 12 November ini di tujuh buah negara iaitu Amerika Syarikat, Jepun, Kanada, Mexico, Australia, New Zealand dan Korea Selatan.
Seterusnya, PS5 akan dilancarkan ke seluruh dunia, termasuk Malaysia pada 19 November.


Jom Layan The Game Awards Live Bersama Kami!

Lintas langsung untuk The Game Awards sudah pun bermula!

The Game Awards kembali lagi tahun ini dan akan dilangsungkan di Los Angeles.
Fokus utama untuk anugerah ini pastinya bagi kategori Game of The Year. DOOM, Inside, Overwatch, Titanfall 2 dan Uncharted adalah 5 game yang bakal merebut anugerah ini. Anugerah bagi industri gaming yang diterbitkan dan dihoskan oleh Geoff Keighley, The Game Awards kini kembali untuk edisi 2016.
Berikut adalah senarai penuh pencalonan bagi The Game Awards 2016.
Game of the Year:

Doom (id Software/Bethesda)
Inside (Playdead)
Overwatch (Blizzard)
Titanfall 2 (Respawn/Electronic Arts)
Uncharted 4: A Thief’s End (Naughty Dog/Sony Interactive Entertainment)

Best Game Direction:

Blizzard (for Overwatch)
Dice (for Battlefield 1)
id Software (for Doom)
Naughty Dog (for Uncharted 4: A Thief’s End)
Respawn (for Titanfall 2)

Best Narrative:

Firewatch (Campo Santo)
Inside (Playdead)
Mafia III (Hangar 13/2K)
Oxenfree (Night School Studio)
Uncharted 4: A Thief’s End (Naughty Dog/SIE)

Best Art Direction:

Abzu (Giant Squid/505)
Firewatch (Campo Santo)
Inside (Playdead)
Overwatch (Blizzard)
Uncharted 4: A Thief’s End (Naughty Dog/SIE)

Best Music/Sound Design:

Battlefield 1 (DICE/EA)
Doom (id/Bethesda)
Inside (Playdead)
Rez Infinite (Enhance Games)
Thumper (Drool)

Best Performance:

Alex Hernandez as Lincoln Clay, Mafia III
Cissy Jones as Delilah, Firewatch
Emily Rose as Elena, Uncharted 4: A Thief’s End
Nolan North as Nathan Drake, Uncharted 4: A Thief’s End
Rich Summer as Henry, Firewatch
Troy Baker as Sam Drake, Uncharted 4: A Thief’s End

Games for Impact:

1979 Revolution (iNK Stories)
Block’hood (Plethora Project/Devolver Digital)
Orwell (Osmotic Studios/Surprise Attack)
Sea Hero Quest (Glitchers)
That Dragon, Cancer (Numinous Games)

Best Independent Game:

Firewatch (Campo Santo)
Hyper Light Drifter (Heart Machine)
Inside (Playdead)
Stardew Valley (ConcernedApe/Chucklefish Games)
The Witness (Thelka, Inc.)

Best Mobile/Handheld:

Clash Royale (Supercell)
Fire Emblem Fates (Intelligent Systems/Nintendo)
Monster Hunter Generations (Capcom)
Pokemon Go (Niantic)
Severed (DrinkBox Studios)

Best VR Game:

Batman: Arkham VR (Rocksteady Studios/WBIE)
EVE: Valkyrie (CCP Games)
Job Simulator (Owlchemy Labs)
Rez Infinite (Enhance Games)
Thumper (Drool)

Best Action Game:

Battlefield 1 (DICE/EA)
Doom (id Software/Bethesda Softworks)
Gears of War 4 (The Coalition/Microsoft Studios)
Overwatch (Blizzard)
Titanfall 2 (Respawn/EA)

Best Action/Adventure Game:

Dishonored 2 (Arkane Studios/Bethesda Softworks)
Hitman (IO Interactive/Square-Enix)
Hyper Light Drifter (Heart Machine)
Ratchet & Clank (Insomniac Games/Sony Interactive Entertainment)
Uncharted 4: A Thief’s End (Naughty Dog/Sony Interactive Entertainment)

Best RPG:

Dark Souls 3 (FromSoftware/Bandai Namco Entertainment)
Deus Ex: Mankind Divided (Eidos Montreal/Square-Enix)
The Witcher 3: Wild Hunt — Blood and Wine (CD Projekt RED)
World of Warcraft: Legion (Blizzard)
Xenoblade Chronicles X (Monolith Soft/Nintendo)

Best Fighting Game:

Killer Instinct Season 3 (Iron Galaxy Studios/Microsoft Studios)
King of Fighters XIV (SNK/Atlus USA)
Pokken Tournament (Bandai Namco Studios/The Pokemon Co.)
Street Fighter V (Capcom)

Best Strategy Game:

Civilization VI (Firaxis Games/2K)
Fire Emblem Fates (Intelligent Systems/Nintendo)
The Banner Saga 2 (Stoic Studio/Versus Evil)
Total War: Warhammer (Creative Assembly/Sega)
XCOM 2 (Firaxis Games/2K)

Best Family Game:

Dragon Quest Builders (Square Enix)
Lego Star Wars: The Force Awakens (TT Fusion/WBIE)
Pokemon Go (Niantic)
Ratchet & Clank (Insomniac Games/Sony Interactive Entertainment)
Skylanders: Imaginators (Toy for Bob/Activision)

Best Sports/Racing:

FIFA 17 (EA Canada/EA Sports)
Forza Horizon 3 (Playground Games/Microsoft Studios)
MLB The Show 16 (SCE San Diego Studio/SIE)
NBA 2K17 (Visual Concepts/2K Sports)
Pro Evolution Soccer 2017 (PES Productions/Konami)

Best Multiplayer:

Battlefield 1 (DICE/EA)
Gears of War 4 (The Coalition/Microsoft Studios)
Overcooked (Ghost Town Games/Team 17)
Overwatch (Blizzard)
Titanfall 2 (Respawn/EA)
Tom Clancy’s Rainbow Six Siege (Ubisoft Montreal/Ubisoft)

Most Anticipated Game:

God of War (Santa Monica Studio/Sony Interactive Entertainment)
Horizon: Zero Dawn (Guerrilla Games/Sony Interactive Entertainment)
Mass Effect: Andromeda (Bioware/EA)
Red Dead Redemption 2 (Rockstar Games)
The Legend of Zelda: Breath of the Wild (Nintendo)

Trending Gamer:

AngryJoeShow
Boogie2988
Danny O’Dwyer
JackSepticEye
Lirik

Best Fan Creation:

Project A2MR
Pokemon Uranium
Brutal Doom 64
Enderal: The Shards of Order

Best eSports Player:

Faker — Lee Sang-hyeok (SK Telecom T1, League of Legends)
Coldzera — Marcelo David (SK Gaming, Counter-Strike: Global Offensive)
ByuN — Hyun Woo (Starcraft 2)
Infiltrator — Lee Seeon-woo (Team Razer, Street Fighter V)
Hungrybox — Juan Debiedma (Team Liquid, Super Smash Bros.)

Best eSports Team:

SK Telecom T1 (League of Legends)
Wings Gaming (DOTA2)
SK Gaming
ROX Tigers (League of Legends)
Cloud 9

Best eSports Game:

Counter-Strike: Global Offensive (Valve)
DOTA2 (Valve)
League of Legends (Riot)
Overwatch (Blizzard)
Street Fighter V (Capcom)


Battlefield 4: Fizo Cup Malaysia Akan Berlangsung Hujung Minggu Ini, Jom Tonton Livestream!

Sudah bersedia untuk menyaksikan mini tournament yang bakal menyajikan aksi yang mendebarkan sepanjang hujung minggu ini?

Komuniti Battlefield PlayStation Malaysia dengan tajaan Muhammad Faiz Ismail atau lebih dikenali dengan nama Fizo, bersama KitaGamers Station akan menganjur Fizo Cup Malaysia pada hujung minggu ini di platform PlayStation 4.
Mini tournament yang menyajikan pertempuran game mode Domination bakal menampilkan 8 pasukan yang terdiri daripada 5 pemain dari setiap pasukan. Berikut adalah 8 pasukan yang bakal berentap:

MANDI LANJE
OPM
POYO 1
POYO 2
DORA
TORA-TORA
TREX
WOLFPACK

Berikut adalah hadiah-hadiah yang bakal menjadi rebutan para pemain ini:

Juara: RM150 setiap pasukan + 5 Battlegrip
Naib Juara: RM100 setiap pasukan + 5 Battlegrip
Tempat ketiga: RM50 setiap pasukan

Anda boleh tonton Fizo Cup Malaysia ini di channel: Youtube.com/TheFaiz92
Berikut adalah waktu-waktu setiap perlawanan yang akan berlangsung:

12 Ogos, Jumaat, 11pm: MANDI LANJE vs POYO 1
13 Ogos, Sabtu, 12am: OPM vs WOLFPACK
13 Ogos, Sabtu, 10pm: TREX vs DORA
14 Ogos, Ahad, 12am: POYO 2 vs TORA-TORA

Untuk perlawanan-perlawanan peringkat separuh akhir, ia dijangka akan berlangsung pada malam Ahad – dan untuk perlawanan tempat ketiga dan final, ia dijadualkan berlangsung pada hujung minggu hadapan.
Anda boleh sertai Facebook group komuniti ini di sini untuk mengetahui perkembangan terkini tentang mini tournament ini.


Final Fantasy XV: Artwork Terbaru Yoshitaka Amano Dalam Bentuk 3D

Buat pertama kalinya, artwork dari veteran Yoshitaka Amano adalah dalam bentuk 3D!

Dalam event Uncovered FFXV pagi ini, Square Enix telah menunjukkan karya Yoshitaka Amano yang akan digunakan untuk cover game FFXV.

Hasil karya ini telah dipertontonkan di hadapan Shrine Auditorium, lokasi event Uncovered FFXV ini. Karya epik dari Amano san ini seperti menggunakan mitos di dalam game FFXV. Kami perlu bermain game ini dahulu jika mahu merungkai maksud di sebalik karya ini.
Semasa event ini berlangsung, host acara, Greg Miller dan Tim Gettys mengumumkan hasil karya Amano-san ini turut juga dibuat dalam bentuk 3D.
Ini adalah pertama kali karya agung Amano san dibuat dalam bentuk 3D dan hasilnya pastinya mempersonakan!
Anda boleh tonton video itu di bawah. Jom Layan!


Call of Duty 2020 Dilaporkan Akan Menggunakan Latar Belakang Vietnam Atau Kutub Pasifik

Ya betul. Call of Duty untuk tahun ini masih lagi belum diumumkan secara rasmi, namun kita sudah mempunyai khabar angin tentang Call of Duty untuk tahun hadapan.

Gaming INTEL melaporkan bahawa mereka memiliki info tentang Call of Duty yang akan dilancarkan pada tahun 2020. Dibangunkan oleh Sledgehammer Games, game tersebut dijangka akan menggunakan latar belakang Vietnam ataupun Kutub Pasifik (Pacific Front).
Gaming INTEL mengatakan bahawa sumber yang mereka dapati ini ialah sumber yang boleh dipercayai, dan sumber itu sudahpun meninggalkan projek tersebut. Walau bagaimanapun, sekiranya perancangan itu diteruskan, kita bakal kembali ke satu pertempuran ikonik bersejarah dalam siri CoD.
Laporan ini menyatakan lagi bahawa kemungkinan Activision membawakan tema Kutub Pasifik adalah lebih tinggi memandangkan ia boleh menyambung terus apa yang telah mereka tampilkan dalam Call of Duty: WW2 yang dikeluarkan pada tahun 2017. Game dengan tema Perang Dunia Kedua itu hanya fokus kepada peperangan di Eropah, dan tiada peperangan di sebelah Pasifik.

Apa-apa pun, seperti biasa, ini hanyalah khabar angin. Janganlah memegangnya terlalu kuat sehingga ia diumumkan secara rasmi.


Sony Umumkan Hanya 10 Game PS4 Ini Tidak Akan Boleh Dimainkan Di PS5

Bulan lalu, Sony telah menyatakan bahawa kira-kira 99 peratus game PS4 akan boleh dimainkan di konsol PS5 melalui fungsi backward compatibility. Senang kata, hampir kesemua game PS4 boleh dimainkan di PS5.
Terkini, Sony telah berkongsi lanjut dan menjawab segala kemusykilan para pemain tentang fungsi ini. Secara spesifiknya, Sony telah mendedahkan senarai game PS4 yang tidak boleh dimainkan di PS5, yang mana jumlahnya hanyalah 10 game, iaitu:
DWVRAfro Samurai 2 Revenge of Kuma Volume OneTT Isle of Man – Ride on the Edge 2Just Deal With It!Shadow Complex RemasteredRobinson: The JourneyWe SingHitman Go: Definitive EditionShadwenJoe’s Diner
Bermakna, selain 10 game PS4 ini, yang berjumlah lebih daripada 4,000 game, akan boleh dimainkan di PS5 kelak.
Seperti yang sudah kami laporkan beberapa kali sebelum ini, sekiranya game PS4 itu dibeli secara digital, ia akan dibawa terus ke PS5, asalkan menggunakan akaun PSN yang sama. Untuk game yang dibeli secara disk fizikal, pastikan disk tersebut disimpan kerana ia akan digunakan sebagai ‘kunci’ untuk bermain game tersebut di PS5. Dan tentunya, disk itu hanya dapat dimasukkan ke dalam konsol PS5 yang mempunyai disc drive.

Sony turut menjelaskan tentang satu ciri baharu untuk game-game PS4 yang akan dimainkan di PS5, iaitu Game Boost. Sesetengah game PS4, akan menampilkan Game Boost apabila dimainkan di PS5 melalui backward compatibility. Ia akan mempercepatkan waktu loading, serta framerate yang ditambahbaik dan lebih stabil.
Antara game yang sudah mengumumkan bakal mempunyai Game Boost ialah Ghost of Tsushima. Sucker Punch telah mendedahkan yang game open-world mereka itu kelak akan membenarkan framerate sehingga 60FPS.

PS5 owners playing with Game Boost will see an extra option to allow frame rates up to 60FPS, and while loading speeds on the PS4 are already great, just wait until you see them on the PS5!— Ghost of Tsushima 🎮 OUT NOW (@SuckerPunchProd) October 9, 2020

Selain itu, Sony turut mengumumkan yang game saved data dan game-game yang sudah di-install di konsol PS4 boleh dipindahkan terus ke konsol PS5 melalui dua cara, iaitu menggunakan kable LAN atau menerusi Wifi. Malah, sekiranya pemain sudah ada game yang di-install di dalam external USB storage, ia boleh digunakan terus di PS5.
Dan sudah tentunya, game saved data juga boleh dibawa melalui cloud storage PlayStation Plus.

PS5 akan dilancarkan di beberapa negara terpilih pada 12 November ini. Sony Malaysia masih belum mendedahkan harga dan tarikh pelancaran konsol generasi akan datang ini untuk pasaran Malaysia.


Uncharted 4: The Lost Legacy Diumumkan, Standalone Game Yang Fokus Kepada Chloe Dan Nadine

Kita akan menelusuri dunia Uncharted dari kaca mata Chloe Frazer pula.

Selepas beberapa laporan awal yang mengatakan Uncharted 4 bakal ditampilkan dengan DLC story, akhirnya ia telah diumumkan semasa acara PlayStation Experience 2016 awal pagi tadi. Diberi nama Uncharted 4: The Lost Legacy, ia bakal membawakan kelainan di mana kali ini watak utamanya akan diterajui oleh Chloe Frazer, watak yang cukup terkenal dalam Uncharted 2, dan bukan lagi diterajui oleh Nathan Drake.
Video gameplay berdurasi kira-kira 8 minit ini memaparkan sedikit aksi Chloe di India, dengan sedikit gerakan berlawan bersama Nadine:

Disebutkan sebagai “story expansion paling terbesar” Naughty Dog pernah keluarkan, serta DLC story pertama dalam francais Uncharted, The Lost Legacy adalah sebuah standalone game.
Dalam laman web rasminya, mereka turut mengumumkan Uncharted 4: A Thief End‘s Digital Deluxe Edition dan Explorer’s Pack yang akan berada di pasaran pada 13 Disember ini. Dalam kedua-dua versi ini, pemain akan mendapat The Lost Legacy secara percuma kelak.
Bagi pemain lain pula, anda boleh membelinya dalam bentuk fizikal, ataupun melalui muat turun digital.
Uncharted 4: The Lost Legacy akan dilancarkan pada tahun hadapan, tarikh tepatnya masih belum didedahkan.


U Mobile Memperkenalkan Game-Onz, Pelan Data Tanpa Had Untuk Gaming

U Mobile membuka langkahnya dalam mula menambat hati para gamers.
Game-Onz U Mobile dilancarkan sempena MSI MGA Pacific Championship, iaitu salah satu kejohanan eSports terbesar Malaysia.
U Mobile menjadi syarikat telekomunikasi (telco) pertama di Malaysia untuk membolehkan pelanggan prabayar menikmati pekej data tanpa had untuk bermain video game. Pelan yang digelar Game-Onz ini membolehkan pelanggan menikmati video game terpilih daripada penerbit seperti Steam, Garena dan Playone Asia, pada bila-bila masa dan di mana jua, tanpa perlu risau akan kehabisan data.
Dalam kenyataan media yang dikeluarkan:
“U Mobile bangga kerana dapat memperkenalkan satu lagi perkhidmatan yang pertama di negara ini, iaitu Game-OnzTM. Pelanggan prabayar yang tidak pernah dapat menikmati data tanpa had, kini mampu menikmati permainan komputer tanpa had dengan Game-OnzTM. Ini bermakna, pelanggan Game-OnzTM U Mobile boleh menikmati permainan komputer sebaik terhubung dengan telefon pintar pada bila-bila masa, dan di mana jua tanpa risau kehabisan data.”
Berikut adalah senarai game yang bakal anda nikmati melalui pelan ini:

Dota 2, Counter-Strike: Global Offensive dan Team Fortress 2, terbitan Steam
League of Legends dan FIFA Online 3, terbitan Garena
BlackShot dan Echo of Soul, terbitan Playone Asia

Di samping memperolehi data tanpa had untuk gaming, para pelanggan Game-Onz, akan turut menikmati Music-Onz yang menawarkan striming muzik tanpa had daripada 19 rakan kongsi, secara percuma tanpa menggunakan data. Antara rakan kongsi yang terbabit ialah Spotify, JOOX, Tidal, KKBOX, Raku, BFM 89.9, ERA fm, MY FM, hitz fm, MIX fm, LiteFM, Sinar FM, THR Raaga, THR Gegar, MELODY FM, Fly FM, Hot FM, One FM dan Kool FM.
Mulai hari ini, pelanggan pascabayar dan prabayar juga boleh membeli Steam Wallet Codes, sama ada menggunakan kredit prabayar atau dimasukkan dalam bil pascabayar.


Trilogi Mass Effect Remastered Diumumkan, Sebuah Game Baru Juga Disahkan Dalam Pembangunan

Setelah sekian lama khabar anginnya berlegar, Electronic Arts dan BioWare akhirnya telah mengumumkan versi remastered untuk ketiga-tiga game dalam trilogi Mass Effect.
Berjudul Mass Effect: Legendary Edition, ia mengumpulkan Mass Effect (2007), Mass Effect 2 (2010), dan Mass Effect 3 (2012) dalam satu pakej — akan dilancarkan untuk PC, PS4, PS5, Xbox One dan Xbox Series X. Untuk PS5 dan Xbox Series X, ia menggunakan fungsi forward compatibility dari konsol generasi sebelumnya serta akan menampilkan beberapa penambahbaikan.
Edisi ini merupakan kompilasi ketiga-tiga game dengan kandungan asas, serta segala items dan DLC yang pernah dikeluarkan — semuanya dioptimakan dalam 4K Ultra HD.
Mereka tidak menyatakan secara tepat tarikh pelancaran, namun mendedahkan yang ia akan dilancarkan sekitar musim bunga 2021 (sekitar Mac hingga Jun).
Di akhir kenyataan di laman web rasmi, BioWare turut telah mengumumkan bahawa pasukan veteran mereka kini sedang berusaha keras membangunkan satu lagi projek seterusnya dalam universe Mass Effect. Mereka mengatakan yang projek ini masih lagi dalam fasa-fasa awal.

Your choices. Your squad. Your Shepard. Relive the legend in a remastered edition of the highly acclaimed trilogy. Mass Effect Legendary Edition arrives Spring 2021.https://t.co/jLUj8FUGaI pic.twitter.com/vxTKyq4LQ1— BioWare (@bioware) November 7, 2020


Saksikan Semua Trailer Game Yang Ditunjukkan Di DC Fandome 2021

DC FanDome 2021 mengadakan acara penstriman kepada peminat tegar DC Comics malam tadi — merangkumi filem, rancangan televisyen, video game dan komik terbesar yang bakal hadir pada tahun berikutnya.
Antara yang ditampilkan adalah The Batman, Black Adam, Peacemaker, Suicide Squad: Kill the Justice League dan banyak lagi trailer yang dipaparkan buat pertama kali kepada peminat.

Strim yang berlangsung selama 4 jam ini penuh dengan informasi dari pembangun, pengarah dan pelakon dari siri tersebut, serta menunjukkan di belakang tabir dan ulasan yang membuat peminat lebih teruja dengan pengumuman yang dibuat.
Berikut ialah game-game yang tampil dalam acara DC Fandome 2021.
Suicide Squad: Kill The Justice League

Game terbaru Suicide Squad baru dinanti-nantikan oleh Rocksteady Studios kembali lagi, memberi gambaran terbesar mengenai kisah, watak dan tema game ini.Ikuti geng Suicie Squad menumpaskan hero yang disanjung tinggi… tetapi jadi jahat? Buli orang jahat *rip Penguin*? So adakah mereka orang baik kerana cuba menumpaskan orang yang jahat? Suicide Squad akan diterbitkan pada tahun 2022 di PC, PS5 dan Xbox Series.
Gotham Knight

Trailer terbaru yang mengagumkan menampilkan watak antagonis besar — Court of Owls, sebuah organisasi rahsia elit di Gotham yang sentiasa melihat gerak geri Batman.
Diselubungi aura yang misteri dan mengerikan, pemain boleh bermain antara 4 watak hero dari Gotham– Nightwing, Batgirl, Robin, dan Red Hood, menumpaskan organisasi gelap ini. Gotham Knights akan diterbitkan pada tahun 2022 dan tiada lagi tarikh yang tetap.
DC Heroes & Villians

DC Heroes adalah sebuah puzzle RPG game di platform di Android & iOS — dibintangi oleh hero-hero dan penjahat dari francais DC. Dapatkan hadiah eksklusif semasa pelancaran dengan pra-daftar sekarang di laman web rasmi.


Metro Exodus: Dunia Tandus Beku Penuh Dengan Monster Dan Senjata Pew Pew Pew!

Akhirnya kita dapat mengintai keretapi yang disebut-sebut selama ini.

Banyak yang dapat dilihat di dalam trailer Metro Exodus kali ini.
Paling utama adalah Aurora, keretapi yang akan menjadi social hub dalam game ini. Kita boleh saksikan Aurora melarikan diri daripada dunia bawah tanah Moscow dan menuju ke Timur Russia.
Sepanjang perjalanan nanti, korang akan merentasi kawasan tundra, jalankan misi story mode dan kumpul loot dan items di dunia Metro yang tandus beku dan didiami monsters dan humanimals – hibrid manusia binatang yang lahir di dunia pasca-apokalips pada tahun 2033 selepas letusan nuklear pada tahun 2013. Peh, panjang betul ayat tu.
Customisation senjata turut dipaparkan di dalam trailer di atas, kepelbagaian keupayaan ubahsuai untuk korang sesuaikan snjata mengikut cara permainan korang. Macam biasa, dunia Metro akan memberi korang peluru yang sangat sedikit, jadi berjaga-jaga dan berjimatlah dalam menggunakan senjata dan peluru korang.
Metro Exodus akan dilancarkan ke multiplatform pada 22 Februari 2019.


Bintang Game of Thrones, Bella Ramsey Dipilih Untuk Watak Ellie Dalam The Last of Us HBO

Setelah sekian lama menanti dan berteka-teki, kita akhirnya mendapat tahu siapakah yang bakal menghidupkan salah satu paling ikonik dalam gaming dalam siri adaptasi televisyennya.
Dilaporkan secara eksklusif oleh The Hollywood Reporter, watak Ellie dalam siri televisyen The Last of Us terbitan HBO akan dimainkan oleh Bella Ramsey, bintang muda yang mula mencipta nama juga dalam siri popular HBO, Game of Thrones sebagai Lyanna Mormont.
Dalam laporan yang sama, THR turut menafikan khabar angin yang mengatakan Mahershala Ali juga akan dibawa masuk ke dalam siri ini.
Sebelum ini, kita telah mengetahui bahawa kerusi pengarah untuk episod pertama diisi oleh Kantemir Balagov, pembikin filem asal Rusia yang cukup terkenal melalui kerjanya untuk drama yang telah memenangi banyak anugerah, Beanpole.
Penerbitan siri TV adapatasi The Last of Us ini diketuai oleh Craig Mazin — insan yang bertanggungjawab menulis dan menerbitkan siri TV Chernobyl di HBO yang mendapat pujian ramai. Beliau akan menulis jalan ceritanya bersama-sama dengan orang kuat dari Naughty Dog sendiri, Neil Druckmann. Ia merupakan siri TV hasil kerjasama HBO dengan Sony Pictures.


Call of Duty: Warzone Menyegarkan Kembali Genre Battle Royale Yang Semakin Membosankan

Sejak beberapa tahun yang lepas, kita disajikan dengan bermacam game battle royale umpama cendawan tumbuh selepas hujan — sama ada ia datang dari IP baharu atau game sedia ada yang mengadaptasi mode battle royale.
Bagi penulis secara peribadi, hanya ada sebilangan sahaja game battle royale yang benar-benar berjaya — antaranya PlayerUnknown’s Battlegrounds (PUBG), Fortnite dan Apex Legends. Apakah persamaan ketiga-tiga game ini yang membuatkan ianya berjaya?
Ketiga-tiga game ini berkongsi formula yang sama, iaitu disebalik ‘meniru’ battle royale yang pernah wujud sebelumnya, ia telah memperkenalkan sesuatu yang baharu. Ianya bukan semata-mata baharu, tetapi yang paling penting ia berguna, sesuai dan tepat untuk diperkenalkan ke dalam genre battle royale.

PUBG telah menjadi perintis kepada fenomena battle royale, memperkemas satu mod yang pernah dicipta dalam H1Z1. Kemudian, Fortnite hadir memberi saingan sebenar kepada PUBG, memperkenalkan bermacam benda baharu yang membuatkan para pemain melekat seperti battle pass, cabaran-cabaran harian (daily challenges), kosmetik yang menarik dan banyak lagi.
Seterusnya, awal tahun lalu, kita dikejutkan dengan pelancaran Apex Legends yang bukan sahaja dibangunkan secara senyap tanpa pengetahuan umum, malah merevolusikan genre battle royale dengan bermacam mekanisme baharu dalam game seperti sistem respawn, sistem ping yang bijak, dan pengalaman bermain keseluruhan yang jauh lebih bagus.
Mula Bosan
Sejujurnya, setelah menghabiskan banyak waktu bermain pelbagai game battle royale, penulis rasakan yang genre ini sudah sampai ke tahap yang tiada apa yang boleh dilakukan untuk menarik perhatian penulis untuk memainkannya lagi. Satu game akan ambil satu mekanisme baharu yang diperkenalkan game lain, dan ia akan diulang-ulang dengan citarasa masing-masing.
Penulis mula bosan dengan genre battle royale. Tapi ia berubah pada kali ini.
CoD Bangkit

Minggu lalu, kita dihidangkan pula dengan Call of Duty: Warzone. Pengenalan mode battle royale dalam francais CoD tidaklah mengejutkan kerana tahun sudah, kita mempunyai Blackout. Namun, apa yang mengejutkan ialah ianya percuma untuk dimainkan semua pemain (free-to-play).
Walau bagaimanapun, free-to-play sahaja belum cukup, Warzone harus hadir di tengah-tengah lambakan game battle royale dengan sesuatu yang baharu — formula yang penulis sebutkan tadi — untuk masuk ke dalam senarai PUBG, Fortnite dan Apex Legends sebagai game battle royale yang berjaya. Dan apa yang mengejutkan, Warzone telah terus menjadi sebuah game battle royale yang bagus, dengan menggunakan formula ini: memperkenalkan sesuatu yang baharu, berguna dan sesuai dalam persekitaran battle royale.
Mudah Faham

Secara ringkas, Warzone membawakan satu gameplay yang lebih ringkas jika dibandingkan dengan game-game batte royale yang popular lain. Ia menggabungkan elemen asas CoD dengan sedikit twist untuk disesuaikan ke dalam battle royale.
Misalnya, tiada pengubahsuaian senjata (attachment seperti scope, surpressor, dll) dalam game battle royale itu sendiri kerana semua customization ini dibuat di menu sebelum masuk ke dalam battle royale, makanya, apabila masuk ke dalam gelanggang battle royale, semuanya sudah preset.
Senang cerita, pemain tidak perlu terlalu memikirkan tentang attachment senjata apabila berada dalam battle royale. Turun dari kapal, ambil senjata dan terus memulakan aksi menembak.
Sambung di Gulag

Kemudian, kita diperkenalkan dengan sistem ‘double elimination’ yang berlaku apabila seseorang pemain itu tewas. Apabila pemain mati, kita akan dicampakkan ke dalam satu arena baharu untuk bertarung 1v1 di arena Gulag dengan pemain lain yang turut mati. Kedua-dua pemain ini (1v1) akan diberikan satu sahaja senjata yang sama, dan pemain yang menang akan kembali semula ke dalam arena battle royale, menyertai semula skuad yang sedang menanti untuk meneruskan perjuangan.
Namun, sekiranya pemain kalah 1v1 di Gulag ini, pemain akan masih berpeluang untuk hidup kembali (respawn), tetapi perlu tunggu kebijaksanaan rakan dalam skuad untuk mengumpul duit dan mencari Buy Station untuk menghidupkan semula pemain yang mati itu.
Ini salah satu elemen CoD yang diterapkan ke dalam battle royale. Di sebalik menggunakan mekanisme ambil ‘kad’ pemain yang mati kemudian cari tempat respawn, seperti dalam Apex Legends dan Fortnite, Warzone membawakan sedikit kelainan. Pemain perlu mengumpul duit (boleh dicari melalui loot, curi dari pihak lawan atau membuat Contract) dan hidupkan semula pemain itu di Buy Station.
Contract

Warzone juga telah memperkenalkan satu mekanisme baharu untuk menggalakkan para pemain untuk tidak camping dan sentiasa bergerak. Warzone mempunyai Contract yang mana ianya seperti objektif-objektif mini untuk menghabiskan masa pemain di dalam map yang luas sementara menunggu bulatan semakin mengecil. Terdapat tiga jenis Contract, iaitu Secure, Scavenger dan Bounty.
Untuk Secure, ambil Contract itu di satu tempat, dan pemain akan ditugaskan untuk secure satu kawasan seperti dalam mode Domination. Untuk Scavenger, pemain akan ditugaskan untuk membuka tiga kotak berbeza lokasi yang mana lokasi setiap kotak itu akan diketahui hanya selepas membuka kotak sebelumnya.
Kemudian, ada juga Bounty dalam Contract ini yang mana penulis rasakan ianya adalah satu misi dalam battle royale yang bijak. Apabila pemain mengambil Bounty Contract, ia akan menyuruh skuad tersebut untuk menjejak dan membunuh salah satu skuad berdekatan (yang kita tidak tahu pun yang musuh itu sebenarnya ada berdekatan). Objektif ini akan membuatkan dua skuad (sekurang-kurangnya, kalau tiada skuad ketiga atau keempat ‘menyibuk’) bertembung antara satu sama lain, membuatkan gameplay akan sentiasa beraksi.
Semua jenis Contract ini, apabila berjaya diselesaikan, sejumlah duit akan dihadiahkan, dan duit ini akan boleh digunakan di Buy Station untuk membeli Armor, Gas Mask, Airstrike, dan lain-lain serta menghidupkan semula rakan yang telah mati.
Plunder

Dalam kebanyakan game battle royale, pasti akan ada beberapa mode spin-off yang diperkenalkan, sama mode itu kekal dalam game atau dalam waktu terhad.
Dalam Warzone, selain Battle Royale, Activision menampilkan satu lagi mode, iaitu Plunder. Penulis berani katakan bahawa Plunder merupakan mode spin-off dalam dunia battle royale yang paling seronok pernah penulis dan rakan-rakan mainkan.
Plunder tetap membawakan game ke dalam map yang sama, pemain maksimum seramai 150 orang. Namun, apa yang membezakannya ialah bagaimana objektif dimainkan untuk menjadi pemenang.
Plunder tidak mempunyai bulatan yang semakin mengecil — keseluruhan map boleh diakses dari mula sampai tamat pusingan. Apabila mati, pemain akan respawn tanpa had. Pemain akan turun dari kapal dengan loadout senjata dan gajet yang sudah lengkap. Apa yang perlu kita buat setibanya di tanah ialah untuk mengumpulkan sebanyak duit yang boleh kerana skuad yang mencecah jumlah $1 juta terlebih dulu akan dinobat juara.

Apa yang membuatkan mode ini menarik ialah bagaimana strategi skuad untuk mengumpul dan menyelamatkan duit yang mereka ada. Pada setiap pusingan, akan ada beberapa lokasi untuk mendepositkan duit yang berada dalam poket kita untuk dipindahkan ke helikopter. Selagi kita belum depositkan duit kita, selagi itu duit itu akan boleh dicuri oleh skuad lawan.
Permainan bertambah tegang (dan lucu) apabila ada yang sengaja menunggu di lokasi-lokasi pemindahan helikopter untuk mencuri duit itu sebelum sempat musuh mendepositkan duit mereka. Ia satu mode yang amat menghiburkan apabila curi-mencuri antara satu skuad dengan skuad lain berlaku. Apabila skuad kita tumpas dan duit dicuri, kita akan berusaha sedaya upaya (sambil perasan geram menyelubungi) untuk mendapatkan kembali duit kita itu tadi.
Pertempuran bertambah lebih huru-hara apabila lebih daripada satu skuad berperang di satu kawasan yang sama — skuad A curi skuad B, skuad B curi skuad C, skuad C curi skuad A.
Skuad 3-Pemain

Satu sahaja yang penulis kurang gemar dengan Warzone, iaitu satu skuad yang terdiri daripada 3 pemain sahaja.
Sebagai battle royale yang meletakkan 150 pemain dalam satu-satu pusingan, Warzone tidak perlu sebenarnya mengikut langkah skuad 3-pemain Apex Legends yang hanya menampilkan 60 pemain dalam satu-satu pusingan.
Bagi penulis, skuad yang ideal untuk Warzone ialah yang terdiri daripada 4 pemain. Mapnya luas, pemain keseluruhannya ramai, dan suasana serta persekitarannya amat sesuai untuk sesebuah skuad dimainkan dengan 4 orang pemain.
Menambat Hati

Sejak azali penulis mengenali dunia gaming, francais Call of Duty tidak pernah ada tempat dalam hati penulis. Penulis tiada masalah dengan Call of Duty, cumanya ia tidak kena dengan citarasa penulis. Francais Battlefield berada di takhta nombor satu. Sentiasa.
Disebabkan Battlefield V yang membuatkan penulis kecewa dalam beberapa aspek, ditambah pula dengan kehadiran Warzone yang menghiburkan ini, kekosongan hati ini telah diisi. Sukar untuk penulis sendiri percaya, tetapi Warzone telah membuatkan penulis duduk melekat dan bermain sebuah francais Call of Duty selama berjam tanpa ada sekelumit rasa bosan.
+ Gameplay lebih ringkas
+ Gabungan elemen CoD dengan battle royale
+ Pertarungan 1v1 di Gulag
+ Sistem Contract yang bijak
+ Game mode tambahan – Plunder
– 3 pemain sahaja dalam satu skuad


10 Alkisah Paling Meletop JomGaming Pada 2015

Tahun 2015 merupakan tahun yang istimewa untuk JomGaming. Ia merupakan tahun yang penuh dengan kisah-kisah suka, mahupun yang duka.
Melalui sokongan yang diberikan oleh korang, kami di JomGaming mampu menempuh tahun lalu dengan berjaya, walaupun pastinya banyak lagi yang perlu kami baiki dari pelbagai aspek.
Jadi, pada kali ini, kami ingin bawa korang throwback apakah 10 kisah yang paling meletop pada tahun 2015 yang membuatkan korang terus setia bersama kami di JomGaming!
10. Need For Speed: 5 Benda Kipas-Susah-Mati NFS Wajib Tahu!
Artikel yang membincangkan 5 fakta menarik mengenai Need For Speed ini dikeluarkan sebelum game itu sendiri dilancarkan. Korang yang dah tak sabar untuk mengetahui lebih lanjut mengenai game ini membuatkan artikel ini antara kegemaran korang pada tahun lalu.

9. Berapa Besarkah Map Just Cause 3 Jika Dibandingkan Dengan GTA V?
Artikel di hujung-hujung tahun ini telah menarik perhatian ramai apabila ia membandingkan map yang terdapat dalam GTA V dan Just Cause 3, game yang juga dikeluarkan pada tahun lalu. Ia telah meletakkan map kedua-dua game ini bersebelahan menyebabkan korang ternganga apabila melihatkan perbezaannya!

8. Cyberfusion 2015: Dari Kacamata Seorang Gadis Gamer!
Artikel ini merupakan artikel pertama daripada guest-writer Liza Langkasuka – yang kini merpukan penulis kepada siri JomRakam. Pengalaman pertamanya menyertai sebuah LAN Party menyebabkan korang benar-benar terhibur dengan kisah yang telah beliau coretkan.
Momen-momen beliau dari meminta izin daripada ibu bapa hingga ke saat-saat akhir beliau di Cyberfusion 2015 pastinya membuatkan korang tidak boleh lupa tentang pengalamannya.

7. Star Wars Battlefront: Boleh Beli or Boleh Blah!?
Star Wars Battlefront merupakan antara game yang paling tinggi mendapat hype pada tahun 2015. Ramai pemain yang ternanti-nantikan adakah hype-nya selama ini benar-benar berbaloi, sejak pertama kali ia diumumkan pada E3 2013. Umpama terkena tempias dari hype yang tercipta dari game itu sendiri, review kami ini juga membuatkan ia antara artikel paling meletop pada 2015!

6. Need For Speed: Boleh Beli or Boleh Blah!?
Tangga ke-6 juga jatuh kepada satu lagi review kami yang korang ternanti-nantikan. Selepas berehat selama 2 tahun dari arena perlumbaan, Need For Speed kembali menggegar jalan-jalan pada waktu malam.
Sebelum ia dilancarkan, banyak cakap-cakap yang mengatakan ia adalah sebuah game yang mampu menyaingi Need For Speed: Underground dahulu. Namun, terdapat juga golongan yang mengatakan ia masih belum berada di tahap itu. Jadi, perpecahan antara dua pandangan ini membuatkan korang tertanya-tanya seterusnya menjadikan review kami ini sebagai rujukan.

5. BF4: Kebangkitan Harimau Disekat Garuda!
2015 merupakan tahun yang amat bermakna untuk komuniti Battlefield Malaysia di platform Playstation. Artikel ini melaporkan sebuah perlawanan rematch antara pasukan Malaysia menentang Indonesia pada 11 September selepas perlawanan yang pertama berlangsung pada bulan Mac.
Laporan penuh setiap round, lengkap dengan video gameplay penuh perlawanan itu membuatkan korang sukakan artikel ini dan jatuh di tangga ke-5.

4. Battlefield 4: 6 Fakta Tentang Map Baru Yang Bertempat Di Indonesia!
Artikel yang memperkenalkan kepada korang map community kedua dari DICE selepas Night Map ini membuatkan korang sangat tertarik, apatah lagi ia adalah map yang berlatarbelakangkan sebuah hutan di negara seberang, Indonesia.
6 fakta yang telah diberikan adalah fakta-fakta yang memang sungguh menarik. Ia adalah sebuah map yang indah, lengkap dengan kuil dahulu-kala, hutan rimba yang menghijau dan air terjun yang memukau.

3. Playstation VR: Lebih 50 Games Confirmed, Jom Tengok Semua Video Trailer!
Virtual reality merupakan sebuah teknologi yang masih lagi belum meyakinkan para gamer. Korang pastinya tertanya-tanya apakah game yang dapat dimainkan menerusi Playstation VR ini.
Oleh itu, selepas dipamerkan pada Paris Games Week 2015, artikel ini telah mengumpulkan kesemua trailer bagi game yang dapat dimainkan pada Playstation VR.

2. Cyberfusion 2015: LAN Party Terbesar Asia Tenggara di Cyberjaya!
Cyberfusion 2015 adalah antara sorotan paling hangat dalam dunia gaming tempatan. Ia telah berlangsung dengan jayanya pada 13 hingga 15 November 2015.
Apa yang membuatkan artikel ini meletop adalah ia menerangkan apakah aktiviti yang terdapat pada Cyberfusion 2015 serta menerangkan apakah itu LAN Party dengan cara yang santai dan mudah difahami.

1. PES 2016: Boleh Beli or Boleh Blah?!
Momen paling meletop pada tahun 2015 di JomGaming adalah review kami untuk Pro Evolution Soccer 2016. Siri PES suatu ketika dahulu merupakan gergasi game bola sepak, sama seperti apa yang dipegang oleh siri FIFA kini. Banyak khabar angin yang mengatakan PES 2016 mampu menyaingi FIFA 16 dengan lebih sengit dan seterusnya mampu mengembalikan zaman keemasannya itu.
Jadi, ramai dari korang yang tertunggu-tunggu, apakah benar PES mampu kembali ke era kegemilangannya semula? Dengan itu, ia membuatkan review PES 2016 kami ini jatuh nombor 1 sebagai artikel paling mendapat sambutan dari korang pada tahun 2015.

Pastinya, tahun 2016 bakal menjanjikan momen-momen yang lebih bermakna kepada dunia gaming, sama ada di peringkat antarabangsa mahupun tempatan. Kami tidak sabar untuk menempuh tahun ini bersama korang dalam menghangatkan lagi dunia gaming. Melalui sokongan dari korang, kami berjanji untuk menyediakan content yang lebih istimewa dan hebat – khas untuk korang yang sentiasa setia bersama kami di JomGaming!


Controller PS5, DualSense Mampu Beri Pemain Rasa Sentuhan Titisan Hujan, Cuaca Dalam Game

Pada ketika ini, fungsi paling banyak kita ketahui tentang PlayStation 5 mungkin adalah apa yang mampu dilakukan oleh controller-nya, iaitu DualSense.
Fungsi DualSense paling menarik yang sudah didedahkan sebelum ini ialah tentang maklumbalas haptik (haptic feedback). Teknologi ini akan menggantikan teknologi rumble yang digunakan dalam controller sebelum ini.
Melalui haptik, pemain akan menerima maklumbalas yang lebih luas — maklumbalas yang diberikan oleh controller antara melanggar dinding semasa memandu dalam game perlumbaan kereta dengan membuat bentesan dalam game bola sepak tidak akan terasa sama. Malah, pemain akan merasa perbezaan semasa berlari di padang berumput atau yang berlumpur.
Terbaharu, satu lagi maklumbalas yang dikatakan mampu diberikan melalui teknologi haptik ini telah didedahkan. Ianya didedahkan oleh Mike Bithell (pembangun Thomas Was Alone) dalam satu temubual di Youtube channel Alanah Pearce (via EggPlante).
Bithell menyatakan bahawa beliau telah melihat beberapa demonstrasi DualSense terhadap maklumbalas haptik yang secara spesifiknya berkait dengan titisan hujan. DualSense dikatakan akan memberikan pemain merasa sentuhan berbeza apabila ianya sedang hujan dalam game, atau mungkin juga memberikan rasa unik terhadap efek-efek persekitaran lain seperti cuaca berlainan.
Bithell tidak boleh menjelaskan lebih lanjut tentang fungsi ini kerana mereka masih belum dibenarkan untuk mendedahkan secara umum, namun apa yang pasti ialah banyak pembangun sudah mula mencuba dan menggunakan fungsi haptik DualSense ini.
“Saya pasti kamu akan menyukai apa yang mereka lakukan dengan controller di PS5… benda-benda yang ada dalam DualSense, ” katanya.

Sejujurnya, penulis masih lagi belum dapat membayangkan bagaimana rasanya sentuhan berbeza terhadap maklumbalas haptik ini. Bagaimana sebuah controller yang kecil itu mampu memberikan getaran sentuhan berbeza antara titisan hujan, berjalan di dalam lumpur atau membuat bentesan keras dalam padang bola sepak.
Korang boleh bayangkan?
PS5 akan dilancarkan pada hujung tahun ini.


Fortnite Dan TikTok Umum Kerjasama, Beri Peluang Pemain Cipta Emote Sendiri

Epic Games telah mengumumkan kerjasama dengan TikTok untuk memberi peluang pemain Fortnite mencipta emote sendiri yang akan dimasukkan ke dalam game.
Sekiranya korang sudah biasa bermain TikTok, caranya mudah sahaja untuk menyertai pertandingan ini. Rakam dan muatnaik tarian emote yang korang cipta sendiri di TikTok, kemudian letakkan hashtag #EmoteRoyaleContest. Syaratnya ringkas, tarian tersebut haruslah tarian asli yang dicipta oleh korang sendiri.
Seorang pemain/penari akan dipilih sebagai pemenang. Ganjarannya ialah tarian tersebut akan dimasukkan ke dalam game Fortnite, menerima 25,000 V-Bucks dan pakej giveaway VIP Fortnite.
Pertandingan ini bermula dari 18 Januari, 4 petang hingga 25 Januari, 3:59 petang (waktu Malaysia).
Untuk mengetahui apakah syarat dan peraturan penuh untuk menyertai pertandingan ini, korang boleh bacanya di sini.


Nampaknya Bukan Semua Games Terbitan Microsoft Akan Menyokong Xbox Play Anywhere

Alamak! Tempoh hari kata lain, kali ini lain pula kenyataannya. Apa cerita ini, Microsoft?

Sebelum ini, Microsoft telah menyatakan bahawa kesemua games yang akan diterbitkan oleh Microsoft pada masa akan datang akan tersedia untuk dimainkan dalam program Xbox Play Anywhere. Namun, nampaknya lain pula kisahnya sekarang.
Seorang Youtuber, The Red Dragon telah berjaya melihat bahawa kenyataan Microsoft dalam laman blog-nya mengenai Xbox Play Anywhere telah ditukar.
Sebelum ini, Microsoft telah menyatakan: “every new title published from Microsoft Studios will support Xbox Play Anywhere”
Manakala, kini, ia telah ditukar kepada: “every new title published from Microsoft Studios that we showed onstage at E3 this year will support Xbox Play Anywhere”
Ramai telah menganggap bahawa kenyataan Microsoft tersebut (sebelum ditukar) adalah games-game eksklusif untuk Xbox seperti siri Halo akan dilancarkan serentak di PC. Walaupun ia sesuatu yang tidak mustahil untuk menjadi kenyataan pada masa akan datang, ia tetap belum pasti.


Lebih 50 Juta PS4 Berjaya Terjual, Purata Setiap Pemilik Mempunyai 7 Buah Game

Nampaknya Sony sangat berpuas hati dengan prestasi jualan konsol PlayStation 4 setakat ini.

Sony telah pun mengumumkan sebanyak 50 juta PS4 telah berjaya dijual seluruh dunia sejak ia diumumkan pada 3 tahun lalu. Ini merupakan sebuah pencapaian yang boleh dikira sebagai memberangsangkan memandang jualan konsol terbaik bagi Sony adalah PS2, yang berjaya mencapai sebanyak 155 juta jualan.
Syarikat gergasi tersebut telah menyatakan bahawa jualan game untuk konsol PS4 (fizikal dan digital) juga menunjukkan perkembangan positif dengan mencecah angka 359.6 juta. Ini meletakkan secara purata bahawa setiap pemilik PS4 mempunyai sebanyak 7.4 game.
Dengan jualan hujung tahun yang semakin dekat, pastinya Sony menjangkakan angkat ini akan meningkat lagi.
Agak-agaknya berapa game sudah pembaca-pembaca JomGaming kumpul untuk konsol PlayStation 4 ye? 🙂


Ubisoft Tinggalkan Nama ‘Tom Clancy’ Daripada Game Shooter XDefiant

Julai tahun lalu, Ubisoft telah mengumumkan Tom Clancy’s XDefiant – sebuah game shooter percuma 6v6 yang menggabungkan universe Splinter Cell, Ghost Recon, dan The Division.
Terkini, Ubisoft telah mengumumkan Insider Sessions untuk XDefiant, iaitu satu program untuk para pemain mencuba game tersebut lebih awal, sama seperti yang mereka umumkan untuk Skull & Bones baru-baru ini.
Dalam kenyataan yang dikeluarkan, Insider Sessions ini akan meletakkan para pemain bersama-sama atau menentang para pembangun dalam usaha untuk mencuba pelbagai fungsi yang cuba dibawa masuk ke dalam game tersebut. Tentunya, objektif utama program ini adalah mendapat maklum balas daripada para pencuba.
Buat masa ini, mereka hanya menjemput para pemain di platform PC, namun akan membukanya kepada para pemain di konsol pada masa akan datang.
Di samping itu, satu butiran penting yang diumumkan bersama-sama program ini adalah game itu tidak lagi menggunakan jenama ‘Tom Clancy’, sebaliknya hanya akan dikenali sebagai XDefiant. Alasan yang diberikan atas pembuangan ini adalah game ini akan memperkenalkan Factions yang di luar daripada universe Tom Clancy.

Tom Clancy’s XDefiant akan dilancarkan untuk PC, PS4, PS5, Xbox One, Xbox Series, serta akan menyokong cross-play semasa pelancaran.


FIFA 21 Takkan Masukkan Sistem VAR Atau Stadium Kosong Tanpa Penyokong

Walaupun game bola sepak keluaran EA Sports sentiasa dikatakan sebagai sebuah game yang menyajikan pengalaman menonton bola sepak paling realistik ini, dua ciri terkini daripada bola sepak sebenar ini tidak akan diperkenalkan.
EA Sports telah mengesahkan yang sistem ‘video assistant referee’ (VAR) dan atmosfera stadium kosong tanpa penyokong tidak akan ditampilkan ke dalam FIFA 21.
VAR semestinya telah menjadi salah satu kontroversi paling hangat dalam arena bola sepak Eropah pada musim lalu. Ramai mengatakan yang sistem ini telah merosakkan keindahan bola sepak itu sendiri yang sepatutnya penuh dengan drama-drama hangat yang mengejutkan.
Bercakap kepada GamesRadar, ketua penerbit gameplay, Sam Rivera menjelaskan, “sistem sedia ada tahu sama ada bentesan yang dilakukan adalah kesalahan ataupun tidak, jadi kami memutuskan untuk fokus kepada aspek yang kami rasakan lebih prioriti. Itu tidaklah bermakna yang ia tidak akan langsung tiba pada masa akan datang, tapi tiada perancangan untuk masukkannya ke dalam FIFA 21.”
Berbicara tentang stadium kosong pula, Rivera berkata, “kami mahu pastikan yang kami mengekspresikan bola sepak di tahap terbaiknya, paling asli. Bagi kami, yang terbaik itu adalah apabila para penyokong ada di dalam stadium kerana itulah segalanya tentang sukan ini.”
Pada pandangan kami, tidak memasukkan stadium yang kosong tanpa penyokong adalah satu keputusan yang tepat. Stadium kosong tentunya mengingatkan kita kepada dugaan yang kita semua hadapi ketika wabak pandemik. Itu kita tidak mahu.

Trailer Gameplay Pertama FIFA 21 Diperlihat – Memperkenal Agile Dribbling, Creative Runs

FIFA 21 akan dilancarkan pada 9 Oktober 2020 untuk PC, PS4 dan Xbox One, serta akan dikeluarkan pula untuk PS5 dan Xbox Series apabila konsol itu dilancarkan pada hujung tahun ini.


CoD: Infinite Warfare: Info Terbaru Tentang Vehicle Dan Weapon Dikongsi Developer

Sebelum kita meneruskan perjuangan kita ke angkasa lepas, jom kita ketahui terlebih dahulu info tentang vehicle dan weapon yang ada!

Dua developer dari Inifinity Ward, Dan Savage dan Sean Byers telah berkongsi maklumat terbaru di Facebook Live mengenai vehicle dan weapon yang akan ditampilkan dalam Call of Duty: Infinite Warfare.
Savage memulakan perkongsian dengan memberikan maklumat tentang kapal induk armada SATO, Retribution, pusat utama untuk commander dan crew. Bilik kawalan kapal induk itu mempunyai persamaan dengan Normandy dalam Mass Effect, dengan map dalam sistem solar yang sama dan boleh diakses untuk memilih destinasi.

Jackal pula dikhaskan untuk dogfights dan pertempuran angkasa yang dramatik. Diinspirasikan daripada F-22 dan F-35, tema “Navy meets NASA” yang dibawakan dalam rekaan Jackal adalah untuk memudahkan ia bergerak di langit, serta mencapai halaju yang diperlukan untuk melepasi ke angkasa lepas.
Vehicle terakhir untuk SATO adalah kapal pengangkut Raven, digunakan untuk menurunkan seseorang, equipment dan vehicle bertempur di darat.
Kemudian video diteruskan dengan perkongsian Sean Byers mengenai weapon pula. Beliau memberi jaminan bahawa weapon-weapon yang ditampilkan kali ini adalah mempunyai rupa yang klasik, iaitu apa yang pemain sering jangkakan dalam siri-siri CoD sebelum ini.

Membina weapon yang kelihatan real dalam tema futuristik sci-fi adalah apa yang mereka fokuskan, dari segi materials, kepada reka bentuk, sehinggalah kepada bagaimana ia akan feel.
Anda boleh saksikan weapon-weapon ini beraksi dalam video tersebut di sini, bertempur di kedua-dua angkasa lepas dan di darat.
Call of Duty: Infinite Warfare akan dilancarkan pada 4 November 2016 untuk PC, PlayStation 4 dan Xbon One.


Ini Grafiknya Kalau Karakter Ikonik GTA Direka Semula Untuk Generasi Terkini

Grand Theft Auto (GTA) merupakan satu francais game yang cukup besar. Setiap game yang dikeluarkan di setiap generasi berbeza, ia akan diingati sepanjang zaman.
Pernah tak kita terbayang bagaimana karakter-karakter ikonik GTA dari beberapa game berbeza, direka semula dengan model dan grafik yang generasi terkini atau biasa kita panggilnya sebagai remastered?
Seorang artis karakter model 3D telah merealisasikan imaginasi kita ini. Hossein Diba telah mencipta semula Claude dari GTA III, Tommy Vercetti dari GTA Vice City, CJ dari GTA San Andreas dan Niko Bellic dari GTA IV.
Korang boleh saksikannya dalam video di bawah dan beberapa screenshot yang ada di ArtStation beliau.


CoD:Black Ops 3: Jom Own Medan Peperangan!

Korang dah main demo CoD: Black Ops 3? Terbaik kan? Artikel kali ini adalah tips untuk korang yang baru bermain CoD ataupun yang bakal membeli Black Ops 3 kelak. Bagi otai-otai CoD pula, pasti ada tips yang boleh di-share. Jom tengok!
Kitorang di JomGaming pun teruja bermain game tu dari weekend lepas after <first impression> kitorang! Treyarch boleh menang besar kali ni and DICE boleh tutup kedai kalau asyik release game yang separa siap dan buggy ehem*BF4*ehem.
3 tahun Treyarch berdiam-diam ubi dalam siri CoD, ternyata diorang masih berbisa. Dengan kehadiran pelbagai pilihan Specialist, aksi berlari di dinding ala Titanfall dan juga pelbagai pilihan senjata dan gadget – pasti takkan mengecewakan peminat game FPS. Apa pon, jom tengok apa tips dan tricks yang dapat kami umpil dari beta ini.
Tektik asas
1. Jangan terlalu ghairah nak membunuh, nanti korang yang terbunuh!
Walaupun nampak simple tektik ini, ia adalah penting kerana jika anda sprint, anda akan menarik perhatian pihak enemy. Lebih bagus jika anda slow down dan gunakan enviroment untuk cover dan ambush mangsa-mangsa yang terlalu ghairah.
2. Agak-agakla nak wall run tu.
Walaupun movement dalam Black Ops kali ini harus dipuji kerana rasa natural, jangan terlalu menggunakan wall run. Penulis sendiri banyak membunuh enemy yang syok sendiri nak wall run tak kene tempat.
3. Tembak hanya jika korang yakin dapat kill.
Bila korang tembak menggunakan senjata, korang akan appear dalam mini map. Ini akan membuatkan enemy juga mencari korang!
4. Belajar berperang dalam mode Domination.
Dalam mode ini kill-death ratio tidak mempengaruhi menang atau kalah. Selagi memegang majoriti flag, pasukan korang berpeluang untuk menang. Disamping itu, mode ini juga memberikan XP yang membantu untuk korang level up.
5. Perhatikan mini map dan keadaan sekeliling!
Pergi ke kawasan yang pasukan anda tak ada. Kemungkinan besar pasukan enemy akan lalu disitu dan cuba untuk ambush!
6. Belajar membaling grenade dan secondary grenade.
Walaupun selalu diabaikan, bom tangan merupakan senjata yang efficient dalam FPS. Tactically, korang boleh halang lane, paksa musuh lari keluar dari bersembunyi, cek hit marker untuk enemy detection etc.
Specialists
1. Charge Battery adalah pilihan yang bagus untuk gamers yang baru nak berkecimpung dalam CoD:BO3. Minah ni memiliki ability Kinetic Armor yang mampu menyelamatkan korang disaat-saat yang genting. Power Weaponnya War Machine juga sangat berguna kerana peluru dari weapon tersebut mampu menembusi cover-cover yang nipis.
2. Seraph juga merupakan satu pilihan yang bagus jika menggunakan revolver kerana ia mampu memberikan 1-shot kill apabila disertakan special ability.
Tips Classes
1. Gunakan token dengan sebaiknya.
Token digunakan untuk unlock pelbagai benda seperti senjata, add-on, Specialist ability dan perk. Jika tersalah guna, korang pasti menyesal dikemudian hari.
2. Upgrade weapon yang korang selesa memakai.
Dapatkan upgrade untuk weapon-weapon yang penting seperti Quickdraw (untuk aim lebih pantas), Long Barrel (dapatkan jarak efficient menembak lebih jauh) dan Stock (menambah accuracy). Jika korang kekurangan Token, ARK-7 dan Kuda SMG adalah weapon yang menarik sebagai permulaan.
3. Dapatkan perk Sixth Sense.
Ia bertindak sebagai motion sensor berjarak dekat!
4. Perk Black Hat juga merupakan perk menarik.
Perk ni boleh bagi korang merembat scorestreaks pihak lawan!
Tips Tambahan!
1. Gunakan Concussion atau flashbang? grenade pada enemy yang sedang berlari di dinding. Tengok macamana diorang tergolek macam lalat kene spray ngan Shieldtox.
2. Korang juga boleh memusnahkan scorestreaks pihak lawan menggunakan senjata specialist.
[youtube=https://youtu.be/7sqkQCJqEnM]
3. Jangan knife ketika buat wall running. JANGAN!
4. Korang tak perlu hold X ketika wall running. Hanya tekan X lagi sekali untuk lompat dari dinding.
5. Mungkin reassign button jump ke butang trigger/bumper supaya thumb korang tak bergerak dari analog stick!


Rainbow Six Siege Open Beta: Apa Pembaharuan Yang Ada?

Anda kini sudah boleh mencuba Rainbow Six: Siege Open Beta. Jadi, apakah pembaharuan yang telah dibawa dari Closed Beta tempoh hari?

Open Beta untuk game ini telah dibuka server-nya pada pukul 11 malam tadi. Dan kami sempat mencubanya untuk beberapa pusingan. Jadi, ini adalah beberapa pembaharuan yang dapat kami lihat, dibandingkan dengan Closed Beta yang dikeluarkan kira-kira lebih sebulan yang lepas.
JomBaca: Rainbow Six Siege: Open Beta Bermula 25 – 29 November Ini!
Cinematic Intro.
Terdapat Cinematic Intro sebelum kami dapat masuk ke menu utama. Dan Cinematic Intro ini boleh dikatakan agak menarik!

Casual & Ranked Server!
Terdapat dua pilihan apabila kami ingin bermain Multiplayer, iaitu Casual dan Ranked. Jelas melalui nama tersebut, Ranked adalah server yang akan mempengaruhi Rank para pemain apabila bermain di dalamnya, manakala Casual pula tidak.

Penambahbaikan Menu.
Menu kelihatan terdapat sedikit perubahan, dan ianya nampak lebih kemas. Prosedur untuk meng-invite rakan-rakan untuk bersama dalam satu Squad juga dipermudahkan dan tidak begitu serabut jika dibandingkan dengan Closed Beta.

Perletakan Bom & Spawn Point Yang Rawak.
Dalam Closed Beta tempoh hari, pada setiap pusingan baru, pihak Defender diberi pilihan untuk memutuskan lokasi perletakan Bom (secara undian bersama rakan sepasukan). Manakala, pihak Attacker juga diberi pilihan untuk memilih spawn point yang dikehendaki.
Namun, untuk Open Beta ini, pilihan-pilihan tersebut tidak lagi diberikan. Kedua-dua pihak akan diberi lokasi Bom (bagi Defender) dan spawn point (bagi Attacker) secara rawak.
Pastinya, perkara ini diubah kerana sebelum ini, pihak Defender sentiasa akan memilih lokasi Bom yang mudah untuk dipertahankan, dan setiap pusingan akan diletakkan di tempat yang sama. Ini satu penambahbaikan yang sangat baik!

+++
Dari segi gameplay, tiada perubahan yang ketara dapat kami rasakan. Ia masih lagi mengekalkan gameplay competitive yang sangat realistik dan dinamik.
Game penuh Rainbow Six: Siege akan berada di pasaran bermula 1 Disember ini.
JomBaca: Rainbow Six Siege: Segala Info Tentang Sistem Progress & DLC Dalam Setahun


Grand Theft Auto V Online Di PS3, Xbox 360 Akan Ditutup Pada Disember Ini

Siapa sangka, pelancarannya pada September 2013 untuk PS3 dan Xbox 360 akan menjadikannya sebagai salah satu game paling laris dalam sejarah. Dan era tersebut bakal berakhir tidak lama lagi.
Rockstar Games telah mengumumkan penutupan Grand Theft Auto V Online di PS3 dan Xbox 360 pada 16 Disember 2021.
Shark Cash Cards dalam GTA Online pula tidak akan dijual lagi di platform PS3 dan Xbox 360 bermula 15 September 2021.
Walau bagaimanapun, sudah tentunya, penutupan ini hanya memberikan kesan kepada komponen online dalam GTA V. Komponen story single-player di kedua-dua platform tersebut masih boleh dimainkan seperti biasa.
Alasan yang diberikan Rockstar terhadap penutupan ini adalah untuk meneruskan sokongan dan kemaskini baharu GTA Online untuk PC, PS4 dan Xbox One — dalam masa sama mempersiapkan pasukan mereka untuk pelancaran game tersebut di konsol generasi terkini, PS5 dan Xbox Series.

GTA Online for PlayStation 3 and Xbox 360 Will Shut Down on December 16, 2021 Details: https://t.co/JsIRTHxGP9 pic.twitter.com/xn5GbMDkCV— Rockstar Games (@RockstarGames) June 16, 2021

Berakhirnya sebuah era yang meninggalkan banyak kenangan. Apakah memori paling korang tak boleh lupakan ketika bermain GTA Online di PS3 dan Xbox 360?


Game Seram Mobile Paling Padu Ini Adalah Buatan Malaysia


Rocket League & Dying Light Bekerjasama Untuk DLC Di Kedua-dua Game!

Psyonix dan Techland telah mengumumkan kerjasama untuk mengeluarkan DLC di kedua-dua game Rocket League dan Dying Light.

Dalam kenyataan yang dikeluarkan Psyonix di laman web mereka, mulai hari ini, pemain Dying Light sudah boleh mula untuk muat turun dirt buggies dalam DLC Dying Light: The Following yang unik – bertemakan paint job Rocket League. Anda boleh gunakan docket code LightMyRocket dan tebusnya di sini.
Anda boleh saksikan trailer rasmi untuk paint job tersebut di bawah:

Manakala, untuk pemain Rocket League pula, anda boleh ubahsuai Battle-Cars dengan items bertemakan Dying Light pada musim panas kelak (pertengahan tahun). Mereka berkata, info lebih lanjut akan dikongsi lagi pada masa akan datang.

Terbaru, Psyonix telah mengusik para pemain Rocket League dengan tema bola keranjang yang bakal tiba tidak lama lagi.
Mereka juga telah mengumumkan bahawa 1 juta pemain telah berjaya dikumpul di Xbox One, dan disk fizikal untuk Rocket League akan dilancarkan tidak lama lagi.


Cipta Lagenda Ninja Korang Sendiri Dengan Avatar System Dalam Naruto To Boruto: Shinobi Strikers

Masa untuk korang reka ninja korang sendiri untuk beraksi!

Naruto to Boruto: Shinobi Strikers telah diumumkan oleh Bandai Namco dan ia akan menyajikan pemain dengan pelbagai watak-watak dari siri Naruto dan juga Boruto. Namun begitu, ia juga akan memberikan peluang kepada pemain untuk mencipta watak ninja mereka sendiri.

Dikenali sebagai Avatar System, pemain akan berpeluang untuk menguasai pelbagai jutsu untuk digunakan dalam single player mode dan juga multiplayer mode! Disamping itu, pemain juga boleh memilih jantina, rupa, senjata dan aksesori yang hendak digunakan pada watak ciptaan korang.

Saksikan pelbagai aksi gameplay dan kebolehan Avatar System bagi Naruto to Boruto: Shinobi Strikers dalam trailer Gamescom 2017 dibawah.


Pertukaran Nama PSN Online ID Dilancarkan Sony Pada Hari Ini, Ini Cara Untuk Lakukannya

Pada Oktober 2018 lalu, Sony secara rasminya telah mengumumkan yang fungsi menukar PSN ID bakal dibawakan ke PlayStation Network pada tahun 2019. Dan hari ini, mereka telahpun melancarkan fungsi yang sangat dinantikan ini.

Bersama-sama dengan pelancaran ini, Sony telah memberikan panduan bagaimana untuk menggunakan fungsi ini — yang mana ia boleh dilakukan di sistem PS4 ataupun melalui web browser.
Melalui Sistem PS4

Di menu utama PS4 pergi ke: [Settings] > [Account Management] > [Account Information] > [Profile] > [Online ID].
Pilih Online ID baru yang ingin korang gunakan.
Pilih sama ada (a) hanya paparkan Online ID korang yang baru di profile atau (b) paparkan Online ID yang lama bersebelahan dengan Online ID baru selama 30 hari.
Jika korang pernah menukar Online ID sebelum ini, transaksi pembayaran akan dinaikkan kerana hanya pertukaran pertama adalah percuma, manakala pertukaran kali kedua dan seterusnya akan dikenakan caj.
Apabila proses telah lengkap, akaun tersebut akan log keluar, dan korang perlu log masuk semula.

Melalui Web Browser

Log masuk ke akaun PlayStation Network korang di pautan ini dan pergi ke laman PSN Profile.
Sebuah butang “edit” akan kelihatan bersebelahan Online ID korang di laman Profile tersebut.
Langkah seterusnya adalah sama seperti langkah (2) hingga (5) melalui sistem PS4.

Sebelum korang memutuskan untuk menukar nama PSN ID ini, korang harus tahu tentang beberapa masalah yang bakal timbul seperti yang telah JomGaming laporkan sebelum ini. Fungsi ini hanya “compatible” dengan game-game yang dilancarkan selepas 1 April 2018, serta sebahagian game yang dilancarkan sebelum tarikh itu.
Apa masalah yang akan timbul apabila Online ID baru ini tidak “compatible” dengan satu-satu game itu? Antara isu yang paling membimbangkan ialah pemain mempunyai kemungkinan untuk kehilangan akses kepada beberapa kandungan, termasuklah kandungan tambahan (DLC) berbayar seperti add-on dan matawang dalam game.
Bukan itu sahaja, pemain mungkin juga boleh kehilangan progress dalam game, termasuklah save data, leaderboard data dan progress untuk trofi. Lebih membimbangkan, sebahagian game dan aplikasi pemain mungkin tidak akan berfungsi dengan baik, termasuk kedua-dua online dan offline.
Selain itu, fungsi ini hanya boleh menyokong PS4, dan tidak menyokong PS3 dan PS Vita.
Walau bagaimanapun, korang boleh menukar kembali PSN ID korang kepada nama yang asal pada bila-bila masa, secara percuma, dan semua masalah yang timbul itu akan hilang.

Jadi, kalau korang berhajat untuk menukar nama PSN ID korang, pastikan korang sudah fikir masak-masak.


Fall Guys Season 2 Akan Dilancarkan Pada Khamis Ini, Akan Adakan XP Berganda

Musim seterusnya Fall Guys yang bertemakan zaman pertengahan akan menemui para pemain pada minggu hadapan.
Mediatonic telah mengumumkan tarikh pelancaran Fall Guys: Season 2 iaitu pada hari Khamis ini, 8 Oktober.
Menjelang pelancaran Season 2, mereka akan memberikan markah Fame (XP) dua kali ganda dari Isnin sehingga pelancaran musim baharu bagi membantu para pemain menaikkan level dalam saki-baki musim pertama.

BEAN SPILLING POSTAnnouncing dates always feels like you're cursing things, but it's Halloween month, so let's get cursed!🔥 Season 2 launches on Thursday 8th October 🔥Season 1 will now end as Season 2 begins and we're going to DOUBLE fame points during this time! 👀 pic.twitter.com/J9TFIZ1BDd— Fall Guys 👑 (@FallGuysGame) October 2, 2020

Musim kedua ini akan menampilkan bermacam kandungan baharu antaranya opsyen customizations seperti nama samaran, bendera dan lebih banyak Crown untuk diperolehi, serta emote, skin dan arena baharu — semuanya bertemakan zaman pertengahan.

We've heard you all of your feedback loud and clear! Winning crowns in Fall Guys against 59 other beans can sometimes be a little challenging (@timthetatman)For Season 2, we've added over 600% more golden crowns into the Season rewards…FEATURED COSTUMES FOR EVERYONE!— Fall Guys 👑 (@FallGuysGame) September 30, 2020

I thought I'd record a quick video to reveal a new feature that's coming in Season 2…Very spicy 🌶I'm super excited about this one 👌 pic.twitter.com/XI5IKYKQ9E— Fall Guys 👑 (@FallGuysGame) October 1, 2020

Fall Guys kini boleh dimainkan di PC dan PS4.


E3 2016: Studio Wildcard Umumkan 3 Content Baru Bagi ARK: Survival Evolved!

Di PC Gaming Show sebentar tadi, Studio Wildcard telah mengumumkan 3 trailer yang membariskan pelbagai content baru bagi game ARK: Survival Evolved!

Trailer pertama memaparkan Redwood Biome, sebuah kawasan baru yang turut mempunyai spesis dinosaur baru – Titanosaur!

Trailer kedua pula memaparkan Primitive+ mode yang membolehkan korang membina komuniti dan role-play sebagai petani, pemburu, etc.

Trailer ketiga pula membenarkan korang bermain sebagai apa jua makhluk yang korang inginkan – dari kecil sehingga dewasa!
Banyak daripada content ARK yang menyeronokkan ini bermula daripada user-created mods yang dibangunkan oleh komuniti! Studio Wildcard ternyata mengambil langkah bijak dalam merasmikan mod-mod ini! Barulah komuniti sayang!


Game Puzzle Comel Dengan Gameplay Time-Loop Yang Akan Perah Otak Korang – Meet me at NooN

Dalam Meet me at NooN, korang akan mengawal dua karakter yang comel — satu yang bergerak pada waktu siang, dan satu lagi pada waktu malam. Objektifnya adalah untuk mempertemukan semula kedua-dua karakter ini seterusnya bawa mereka pulang.
Meet me at NooN kini boleh dimainkan di PC (Steam).


Fallout 76 Adalah Game Sepenuhnya Online, Terokai Dunia Pasca Apokalips Bersama Rakan-Rakan

Dalam sidang media Bethesda di E3 2018 yang berlangsung pagi tadi, syarikat game itu telah berkongsi kepada kita pelbagai info tentang game akan datang mereka, Fallout 76.

Antara info terbesar yang didedahkan adalah game ini adalah sepenuhnya online, walau bagaimanapun, pemain tetap diberikan pilihan untuk bermain secara solo. Pemain tidak akan kehilangan segala progression sekiranya mereka mati.

Pemain tidak akan melihat server apabila bermain secara online, sebaliknya pemain akan dengan mudah untuk menyertai pemain yang berdozen. Semestinya, korang boleh bermain bersama dengan rakan-rakan korang.
Bethesda menyatakan yang pilihan pemain adalah sangat penting, jadi korang akan boleh memutuskan siapa yang hero dan siapa yang penjahatnya. Dalam gameplay yang telah diperlihatkan, yang korang boleh saksikannya di bawah, ramai pemain diperlihatkan sedang bertempur, bermain alat muzik bersama, melawan makhluk asing, mempunyai emosi, crafting — dalam kata mudah, semua yang korang boleh lakukan dalam siri Fallout, tapi lakukannya bersama rakan-rakan.

Dan semestinya, Bethesda telah mengumumakn yang Fallout 76 akan menemui para pemain pada 14 November 2018 di PC, PS4 dan Xbox One.


Bayonetta 3: Akan Dibikin Selepas Game Scalebound?

Dalam satu temuramah di antara Hideki Kamiya-san dan Polygon, Polygon bertanyakan mengenai Bayonetta 3!

Hideki Kamiya merupakan pengarah dan designer di Platinum Games dan telah menghasilkan Bayonetta dan Bayonetta 2. Buat masa sekarang, beliau sedang sibuk dengan Scalebound yang bakal dikeluarkan tahun hadapan di Xbox One dan PC.
Semasa event E3 2016, Polygon mengambil kesempatan bertanyakan sama ada beliau mahu menghasilkan Bayonetta 3 apabila telah siap dengan Scalebound. Dan berikut adalah jawapan Kamiya-san!
Hideki Kamiya-san
“Untuk menjawab soalan anda itu secara terus-terang, ya. Ia adalah sesuatu yang saya sentiasa fikirkan. Kami ada bercakap mengenainya secara internal di dalam syarikat dan saya telah pun menulis beberapa outline macam mana game ini akan dihasilkan. Dan saya rasa sangat yakin ianya akan menjadi sangat cool jika kami mendapat peluang untuk menghasilkannya. Buat masa sekarang, kami mencari beberapa peluang… dan jika peluang itu muncul untuk menghasilkan Bayonetta 3, itu adalah sesuatu yang sangat, sangat cool.”
Kalau betul Kamiya-san akan kembali untuk menghasilkan Bayonetta 3, kami orang pertama akan beratur untuk mendapatkannya!